cyanic-selkie/wikianc huggingface dataset:
യുഎഇയിലെ സർവകലാശാലകളും കോളേജുകളും
യുണൈറ്റഡ് അറബ് എമിറേറ്റ്സിലെ കോളേജുകളുടെയും സർവകലാശാലകളുടെയും പട്ടിക താഴെ ചേർക്കുന്നു.
ദുബൈ എമിറേറ്റിൽ
ഏറ്റവും കൂടുതൽ കോളേജുകളും സർവകലാശാലകളും ഉള്ള എമിറേറ്റ് കൂടിയാണിത്.ഇതിൽ കൂടുതലും സ്വകാര്യ മേഖലയിലുള്ളവയാണ്.
എൻ. ബാലമുരളീകൃഷ്‌ണൻ
ജീവിതരേഖ
ചെട്ടിക്കുളങ്ങര സ്വദേശിയായ എൻ. ബാലമുരളീകൃഷ്‌ണൻ 1963ലാണ്‌ ജനിച്ചത്‌. മാവേലിക്കര രാജാരവിവർമ്മ കോളേജിൽ നിന്നും ചിത്രകലയിൽ നാഷണൽ ഡിപ്ലോമ ലഭിച്ച അദ്ദേഹം അക്കാദമി മുൻ നിർവ്വാഹക സമിതി അംഗമായിരുന്നു. മുൻപ്‌ കേരള ലളിതകലാ അക്കാദമിയുടെ സംസ്ഥാന അവാർഡ്‌ ലഭിച്ചിട്ടുള്ള അദ്ദേഹം അക്കാദമി വിവിധ കാലഘട്ടങ്ങളിൽ സംഘടിപ്പിച്ച ദേശീയ സംസ്ഥാന കലാ ക്യാമ്പുകളിൽ പങ്കെടുത്തിട്ടുണ്ട്‌. അദ്ദേഹത്തിന്റെ ശീർഷകമില്ലാത്ത അക്രിലിക്‌ ക്യാൻവാസ്‌ ചിത്രത്തിനാണ്‌ മുഖ്യപുരസ്‌കാരം ലഭിച്ചിട്ടുള്ളത്‌.
അവലംബം
വർഗ്ഗം:കേരളത്തിലെ ചിത്രകാരന്മാർ വർഗ്ഗം:കേരള ലളിതകലാ അക്കാദമി പുരസ്കാരം നേടിയവർ വർഗ്ഗം:ആലപ്പുഴ ജില്ലയിൽ ജനിച്ചവർ
അജയ്യമായ ആത്മചൈതന്യം
ഇന്ത്യയുടെ പന്ത്രണ്ടാമത് രാഷ്ട്രപതിയായിരുന്ന ഡോ. അബ്ദുൽ കലാം ഇംഗ്ലീഷ് ഭാഷയിൽ രചിച്ച ഇൻഡൊമിറ്റബിൾ സ്പിരിറ്റ് എന്ന ഗ്രന്ഥത്തിൻറെ മലയാള പരിഭാഷയാണ് അജയ്യമായ ആത്മചൈതന്യം. എം.പി.സദാശിവൻ ആണ് പരിഭാഷകൻ, ഡി.സി. ബുക്സ് ആണ് ഈ പുസ്തകം 2000-ൽ പുറത്തിറക്കിയത്. അബ്ദുൽ കലാം സ്വന്തം ജീവിതത്തിൻറെ പല ഏടുകളിൽനിന്നും പ്രവർത്തിച്ച വിവിധ മേഖലകളിൽ നിന്നും ജീവിതവിജയത്തിന് അനുവാര്യമായ ഇച്ഛാശക്തിയെക്കുറിച്ച് പ്രതിപാദിക്കുന്ന ഗ്രന്ഥമാണിത്.''
ഗ്രന്ഥകാരൻ
'''ഡോ. എ.പി.ജെ. അബ്ദുൽ കലാം എന്നറിയപ്പെടുന്ന അവുൽ പകീർ ജൈനുല്ലബ്ദീൻ അബ്ദുൽ കലാം''' ഇന്ത്യയുടെ പതിനൊന്നാമത് രാഷ്ട്രപതിയായിരുന്നു(2002-2007). 1931 ഒക്ടോബർ 15 നു തമിഴ്നാട്ടിലെ രാമേശ്വരത്ത് ജനിച്ച അദ്ദേഹം പ്രഗൽഭനായ മിസൈൽ സാങ്കേതികവിദ്യാ വിദഗ്ദ്ധനും എഞ്ചിനീയറുമാണ്. തന്റെ ജനകീയ നയങ്ങളാൽ, "ജനങ്ങളുടെ രാഷ്ട്രപതി" എന്ന പേരിൽ പ്രശസ്തനായ അദ്ദേഹം 2007 ജൂലൈ 25 നു സ്ഥാനമൊഴിഞ്ഞു.
ഉള്ളടക്കം
പ്രചോദനം നൽകിയ വ്യക്തികൾ എന്ന ലേഖനത്തിൽ ആദ്യം പരാമർശിക്കുന്നത് അമ്മയെയാണ്. സ്നേഹത്തിൻറെ, കരുണയൂടെ, സർവോപരി പവിത്രയായ പ്രകൃതിയുടെ പ്രതിരൂപമായിരുന്ന അമ്മയാണ് തനിക്ക് എന്നെന്നും പ്രചോദനവും ഓജസ്സും പ്രദാനം ചെയ്തതെന്ന് അദ്ദേഹം വിലയിരുത്തുന്നു. മാതാപിതാക്കൾക്കും അധ്യാപകർക്കും പുറമേ അദ്ദേഹത്തെ സ്വാധീനിച്ച അഞ്ചുശാസ്ത്രജ്ഞന്മാരെക്കുറിച്ചുള്ള സ്മരണയാണ് അഞ്ചുമഹാത്മാക്കൾ എന്നതലക്കെട്ടിലൂടെ നടത്തുന്നത്. 'അധ്യാപകൻറെതിനേക്കാൾ സുപ്രധാനമായ മറ്റൊരു തൊഴിൽ ഈലോകത്തില്ലെന്നുതന്നയാണ് എൻറെ വിശ്വാസം'. എന്ന നിരീക്ഷണത്തിലൂടെ അധ്യാപനത്തിൻറെ മഹത്ത്വവും അധ്യാപകനുണ്ടായിരിക്കേണ്ട ഗുണങ്ങളും ഉത്തരവാദിത്തങ്ങളും 'എൻറെ അധ്യാപകർ' എന്ന ലേഖനത്തിലൂടെ അദ്ദേഹം ചൂണ്ടിക്കാട്ടുന്നു. അതോടൊപ്പം അദ്ദേഹത്തെ ഏറ്റവുംകൂടുതൽ സ്വാധീനിച്ച രണ്ടധ്യാപകർ പഠിപ്പിച്ച രണ്ടു പാഠങ്ങൾ അനുസ്മരിക്കുന്നു.
യുവമനസ്സുകളെ ഉജ്ജ്വലിപ്പിക്കുക എന്ന മഹത്തായ ദൌത്യം അധ്യാപകർ ഏറ്റെടുക്കണം എന്ന് അദേഹം കൂട്ടിച്ചേർക്കുന്നു.
പ്രസ്താവ്യമായ നേട്ടങ്ങളുണ്ടാക്കണമെന്ന ലക്ഷ്യത്തിലേക്കു നയിക്കുന്ന ഒരു സ്വപ്നമാണ് അജയ്യമായ ഇച്ഛാശക്തിയുടെ ഒന്നാമത്തെ ഘടകം. ദൌത്യം നിറവേറ്റുന്നുതിന് പ്രതിബന്ധമായി നിൽക്കുന്ന സകലതിനേയും ചെറുത്തുതോൽപിക്കാനുള്ള കഴിവാണ് അജയ്യമായ ഇച്ഛാശക്തിയുടെ രണ്ടാമത്തെ ഘടകം. നിങ്ങൾ സ്വയം രൂപപ്പെടുകയും സ്വന്തം ജീവിതം രൂപപ്പെടുത്തുകയും ചെയ്യണം.
അജയ്യമായ ഇച്ഛാശക്തി വിജയിക്കാനും ഈഭൂമിയെ സമൃദ്ധിയും സമാധാനവും കളിയാടുന്ന ഒരു സ്വർഗമാക്കിത്തീർക്കാനുമുള്ള കരുത്തുപകരുന്നതെങ്ങനെയെന്ന് ചിത്രീകരിച്ച ടാഗോറിൻറെ കവിതയോടുകൂടിലേഖനം അവസാനിക്കുന്നു. കവിത ഇങ്ങനെയാണ്. നോബൽ സമ്മാനജേതാവായ സർ.സി.വി.രാമൻ ഒരിക്കൽ തൻറെ പ്രസംഗത്തിൽ പറഞ്ഞിട്ടുള്ളതും ഏതാണ്ടിതേആശയമാണ്. പ്രത്യാശയും ധൈര്യവും നഷ്ടപ്പെടുത്തരുത് എന്നാണ് എൻറെ മുന്നിലിരിക്കുന്ന യുവതീയുവാക്കളോട് എനിക്ക് പറയാനുള്ളത്. സ്വന്തം ജോലിയോട് വിട്ടുവീഴ്ചയില്ലാത്ത അർപ്പണബോധമുണ്ടെങ്കിൽ മാത്രമേവിജയം നിങ്ങളെ അനുഗ്രഹിക്കുകയുള്ളു. ജർമനി, ഫ്രഞ്ച്, ഡെൻമാർക്ക്, നേർവേ, സ്വീഡൻ തുടങ്ങിയ മറ്റേതൊരു രാജ്യത്തിലേയും ജനങ്ങളോട് കിടപിടിക്കുന്നതാണ് ഇന്ത്യക്കാരുടെ ബുദ്ധിയെന്ന് സംശയലേശമെന്യേ പ്രഖ്യാപിക്കാൻ എനിക്കു മടിയില്ല. ധൈര്യമാണ് എവിടെയും നമ്മെകൊണ്ടു ചെന്നെത്തിക്കുന്ന ഊർജ്ജസ്വലതയാണ് ഒരുപക്ഷെനമുക്കില്ലാത്തത്. ഒരുതരം അപർകർഷതാബോധം നമ്മെ ബാധിച്ചിട്ടുണ്ടെന്നാണ് എൻറെ അഭിപ്രായം. ഈ പരാജയമനോഭാവത്തെ നശിപ്പിക്കേണ്ടത് അത്യവശ്യമാണെന്ന് എനിക്കുതോന്നുന്നു! ഇങ്ങനെ നമ്മെ പ്രചോദിപ്പിക്കുന്ന മഹത്തായ ചിന്തകൾ ഈ ഗ്രന്ഥത്തിൽ‍ നിരവധിയുണ്ട്. ഇന്ത്യയുടെ കീർത്തി വാനോളം ഉയർത്തിയ ഒരു ശാസ്ത്രജ്ഞൻറെ അനുഭവപാഠങ്ങളിൽ ഒരു ഋഷിയുടെ ഉൾക്കാഴ്ചയും കവിയുടെ ഭാവനയും ഉൾച്ചേർന്ന ഈലേഖനസമാഹാരം യുവതലമുറയിൽ അഗ്നിച്ചിറകുകൾ വിടർത്താൻ തീർച്ചയായും സഹായകമാവും.
അവലംബം
വർഗ്ഗം:2006-ൽ ഇറങ്ങിയ പുസ്തകങ്ങൾ വർഗ്ഗം:എ.പി.ജെ. അബ്ദുൽ കലാം
ബെവർലി നയാ
ബ്രിട്ടീഷ് വംശജയായ നൈജീരിയൻ നടിയാണ് ബെവർലി നയാ (ജനനം ബെവർലി ഇഫുനയ ബാസ്സി; 17 ഏപ്രിൽ 1989). 2010-ലെ മികച്ച നോളിവുഡ് അവാർഡുകളിൽ അവർ ഏറ്റവും മികച്ച പ്രതിഭയ്ക്കുള്ള അവാർഡ് നേടി. 2011-ലെ സിറ്റി പീപ്പിൾ എന്റർടൈൻമെന്റ് അവാർഡിൽ ഫാസ്റ്റ് റൈസിംഗ് നടിക്കുള്ള അവാർഡും അവർ നേടി.
ആദ്യകാലജീവിതം
നൈജീരിയൻ മാതാപിതാക്കളുടെ ഏകമകളായി ലണ്ടനിൽ ബെവർലി ഇഫുനയ ബാസ്സി ജനിച്ചു. പതിനേഴാം വയസ്സിൽ ബ്രൂണൽ സർവകലാശാലയിൽ തത്ത്വശാസ്ത്രം, മനഃശാസ്ത്രം, സാമൂഹ്യശാസ്ത്രം എന്നിവ പഠിച്ചുകൊണ്ടിരിക്കുമ്പോൾ അഭിനയിക്കാൻ തുടങ്ങി. റോഹാംപ്ടൺ സർവകലാശാലയിൽ സ്‌ക്രിപ്റ്റ്-റൈറ്റിംഗ്, ഫിലിം മേക്കിംഗ് എന്നിവയും പഠിച്ചു. നോളിവുഡിന്റെ ദ്രുതഗതിയിലുള്ള വളർച്ചയും അത് അഭിനേതാക്കൾക്ക് ലഭിക്കുന്ന അവസരങ്ങളും കാരണം താൻ നൈജീരിയയിലേക്ക് താമസം മാറിയെന്ന് ബെല്ല നൈജയ്ക്ക് നൽകിയ അഭിമുഖത്തിൽ അവർ വിശദീകരിച്ചു. മറ്റൊരു അഭിമുഖത്തിൽ, റാം‌സി നൗവയെയും ജെനീവീവ് ന്നാജിയെയും അവർ ഉപദേഷ്ടാക്കളായി ഉദ്ധരിച്ചു.
കരിയർ
പതിനേഴാമത്തെ വയസ്സിൽ അഭിനയിക്കാൻ തുടങ്ങിയ അവർ ലണ്ടനിലെ റോഹാംപ്ടൺ സർവകലാശാലയിൽ ചലച്ചിത്ര നിർമ്മാണം പഠിച്ചു. 2011 ൽ, നൈജീരിയയിലെ സിറ്റി പീപ്പിൾ എന്റർടൈൻമെന്റ് അവാർഡുകളിൽ "അതിവേഗം വളരുന്ന നടിയായി" തിരഞ്ഞെടുക്കപ്പെട്ടു, എന്കോമിയം മാഗസിൻ എന്തിനാണ് നൈജീരിയയിലേക്ക് മടങ്ങിയതെന്ന് ചോദിച്ചപ്പോൾ അവർ പറഞ്ഞു.
"ഞാൻ യൂണിവേഴ്സിറ്റിയിൽ നിന്ന് ബിരുദം നേടിയ ശേഷം, എനിക്ക് അഭിനയിക്കാൻ ആഗ്രഹമുണ്ടെന്ന് എനിക്കറിയാം. ലണ്ടനിൽ എനിക്ക് ഒരു വർഷത്തിലൊരിക്കൽ ഒരു സിനിമ ഷൂട്ട് ചെയ്യാനാകും. ഈ വ്യവസായത്തിലേക്ക് വരുന്ന സമയത്ത് എനിക്ക് ഒരു ബ്രാൻഡ് നിർമ്മിക്കാനും സിനിമകൾ ഷൂട്ട് ചെയ്യാനും കൂടുതൽ വൈവിധ്യമാർന്ന സ്ക്രിപ്റ്റുകൾ നൽകാനും കഴിയും. ആ കാരണത്താലാണ് ഞാൻ തിരിച്ചുവരാൻ തീരുമാനിച്ചത് "
അവലംബം
വർഗ്ഗം:നൈജീരിയൻ ചലച്ചിത്രനടികൾ വർഗ്ഗം:1988-ൽ ജനിച്ചവർ
കൊരടാവ്
പ്രാചീന കാലത്ത് ദണ്ഡന രീതി നടപ്പാക്കാൻ ഉപയോഗിച്ചിരുന്ന ആയുധമാണ് കൊരടാവ്. കട്ടിയായ തുകൽ മിടഞ്ഞുണ്ടാക്കുന്ന ഒരു ദണ്ഡനോപകരണമാണിത്. മുക്കാലിയിൽ കെട്ടി അടി വിധിച്ചാൽ കവഞ്ചിയാണ് ഉപയോഗിച്ചിരുന്നത്. കുതിരച്ചമ്മട്ടി, ചാട്ടവാർ, കവഞ്ചി എന്നീ പേരുകളിലും ഇത് അറിയപ്പെടുന്നു.
കേണൽ മൺറോയുടെ ഭരണ കാലത്ത് ക്രമക്കേടുകളെപ്പറ്റിയുള്ള പരാതികൾ നേരിട്ടന്വേഷിക്കാൻ പോകുന്ന സമയത്ത് കുടെ പോയിരുന്ന ചെണ്ടക്കാരാണ് കൊരടാവ് പ്രയോഗം നടത്തിയിരുന്നത്.
അവലംബം
വർഗ്ഗം:ആയുധങ്ങൾ
ജലം (ചലച്ചിത്രം)
എം. പത്മകുമാർ സംവിധാനത്തിൽ പ്രിയങ്ക നായർ പ്രധാനവേഷങ്ങളിൽ അഭിനയിച് ഇരങൻ ഇരിക്കുന്ന മലയാളം സിനിമയാണു ജലം
അഭിനേതാക്കൾ
വർഗ്ഗം:പുറത്തിറങ്ങാനിരിക്കുന്ന മലയാളചലച്ചിത്രങ്ങൾ
ലാറ്റെ
എസ്‌പ്രെസോയും ആവി പറക്കുന്ന പാലും ചേർത്തുണ്ടാക്കുന്ന ഒരുതരം കാപ്പിയാണ് ലാട്ടെ എന്ന ചുരുക്കപ്പേരിൽ അറിയപ്പെടുന്ന കഫേ ലാട്ടെ ( പാൽകാപ്പി, ഇംഗ്ലീഷിൽ   മിൽക്ക് കോഫി ). ലാട്ടെ എന്ന ഇറ്റാലിയൻ വാക്കിൻറെ അർഥം പാൽ എന്നാണെങ്കിലും  ഇന്ന്  പൊതുവെ ലാട്ടെ എന്നാൽ പാലു ചേർത്ത കോഫി  എന്നാണ് വിവക്ഷ. സാധാരണയായി കോഫി ഷോപ്പുകളിൽ വ്യക്തിഗത അഭിരുചിക്കനുസരിച്ച് വ്യത്യസ്ത രീതികളിൽ  ലാട്ടെ ലഭ്യമാണ്.
നൂറ്റാണ്ടുകളായി ആളുകൾ കാപ്പിയും പാലും സംയോജിപ്പിക്കുന്നതിനാൽ ലാറ്റെയുടെ ഉത്ഭവം വളരെ വ്യക്തമല്ല. എന്നിരുന്നാലും ഇന്ന് അറിയാവുന്നതും ഇഷ്ടപ്പെടുന്നതുമായ ലാറ്റെ അമേരിക്കയിൽ നിന്നാണ് ഉത്ഭവിച്ചതെന്ന് കരുതപ്പെടുന്നു, ഇത് 80-കളിൽ സിയാറ്റിലിൽ ജനപ്രീതിയുടെ കൊടുമുടിയിലെത്തി.
അവലംബം
വർഗ്ഗം:കാപ്പി പാനീയങ്ങൾ
എ.എം. തോമസ്
ജവഹർലാൽ നെഹ്റു, ലാൽബഹദൂർ ശാസ്ത്രി, ഇന്ദിരാഗാന്ധി എന്നിവരുടെ മന്ത്രിസഭകളിൽ അംഗമായിരുന്ന മലയാളിയാണ് '''എ.എം. തോമസ്'''. (മരണം: 2004 ഏപ്രിൽ 27)
ജീവിതരേഖ
സാധാരണ കർഷക കുടുംബത്തിലാണ് ഇദ്ദേഹം ജനിച്ചത്. കൊച്ചിയിൽ വിശ്രമജീവിതം നയിക്കുകയായിരുന്ന ഇദ്ദേഹം 2004-ൽ തന്റെ 92-ആം വയസ്സിൽ മരണമടഞ്ഞു. നാൽ ആണ്മക്കളും അഞ്ച് പെണ്മക്കളുമടക്കം ഇദ്ദേഹത്തിന് ഒൻപതു മക്കളുണ്ടായിരുന്നു.
ഔദ്യോഗിക പദവികൾ
നിയമ വിദ്യാർത്ഥിയായിരിക്കുമ്പോൾ ഗാന്ധിജിയുടെ ആഹ്വാനമനുസ്സരിച്ച് മദ്രാസ് യൂണിവേഴ്സിറ്റിയിൽ സമരപരിപാടികൾക്ക് നേതൃത്വം നൽകുകയുണ്ടായി. പഠനത്തിനുശേഷം കേരള ഹൈക്കോടതിയിൽ അഭിഭാഷകനായി ജോലിയാരംഭിച്ച ഇദ്ദേഹത്തെ രാഷ്ട്രീയത്തിലേക്ക് നയിച്ചത് കെ.പി. മാധവൻ നായരും പനമ്പിള്ളി ഗോവിന്ദ മേനോനും ആയിരുന്നു. പ്രജാമണ്ഡലത്തിൽ പ്രവർത്തിച്ചിരുന്ന ഇദ്ദേഹം 1948-ൽ കൊച്ചി നിയമസഭാംഗമാവുകയും തിരു-കൊച്ചി സംയോജനത്തോടെ സഭയുടെ സ്പീക്കറാവുകയും ചെയ്തു. എറണാകുളം ലോകസഭാ മണ്ഡലത്തിൽ നിന്ന് എം.പി. മേനോനെ തോൽപിച്ചു കൊണ്ടാണ് 1952-ൽ ആദ്യമായി ഇദ്ദേഹം ലോക്സഭാംഗമായത്. 1957-ലും 1962-ലും എറണാകുളത്തെ പ്രതിനിധീകരിച്ചു. 57-ലെ നെഹ്റു മന്ത്രിസഭയിൽ കൃഷി വകുപ്പിലെ ഉപമന്ത്രിയും 62-ൽ സഹമന്ത്രിയുമായി. 64-ലെ ഇന്ദിരാഗാന്ധി മന്ത്രിസഭയിൽ പ്രതിരോധ വകുപ്പ് സഹമന്ത്രിയായിരുന്നു.
1967 മുതൽ 71 വരെ ഇദ്ദേഹം ഓസ്ട്രേലിയയിൽ ഇന്ത്യൻ ഹൈക്കമ്മീഷണറായിരുന്നു. സാംബിയ, ബോട്സ്വാന എന്നിവിടങ്ങളിലും ഇദ്ദേഹം നയതന്ത്രപ്രതിനിധിയായിരുന്നു. ‘ആഫ്രിക്കൻ ഗാന്ധി’ എന്ന് കെന്നത്ത് കൌണ്ട ഇദ്ദേഹത്തെ വിശേഷിപ്പിക്കുകയുണ്ടായി.
1976-ൽ ഇദ്ദേഹം ഖാദി വില്ലേജ് ആന്റ് ഇൻഡസ്ട്രീസ് കമ്മീഷന്റെ ചെയർമാനായി നിയമിതനായി. 77-ൽ ഇദ്ദേഹം കൊച്ചിൻ റിഫൈനറിയുടെ ചെയർമാമുമായി. എറണാകുളം ഗാന്ധി ഭവൻ, ഭാരതീയ വിദ്യാഭവൻ, എന്നീ സ്ഥാപനങ്ങളുടെ പ്രവർത്തനങ്ങളിലും സജീവമായിരുന്നു.
എൻ.ജി.സി. 6872
ഭൂമിയിൽ നിന്നും 20 കോടി പ്രകാശവർഷങ്ങൾക്ക് അകലെ മയിൽ (pavo) രാശിയുടെ ദിശയിൽ സ്ഥിതിചെയ്യുന്ന ഒരു താരാപഥമാണ് NGC 6872. ആകാശത്ത് ആറ് ആർക്ക് മിനിറ്റിലധികം വലിപ്പത്തിൽ കാണപ്പെടുന്ന ഇതിന്റെ യഥാർത്ഥ വലിപ്പം 5,22,000 പ്രകാശവർഷമാണ്. ഇപ്പോൾ അറിയപ്പെടുന്നതിൽ വെച്ച് ഏറ്റവും വലിയ താരാപഥവും ഇതുതന്നെയാണ്. NGC 6872, IC 4970 എന്നിവ പരസ്പരാകർഷണ താരാപഥങ്ങളാണ് (interacting galaxy).
അവലംബം
വർഗ്ഗം:താരാപഥങ്ങൾ
നെഹ്റു മ്യൂസിയം ഓഫ് സയൻസ് ആൻഡ് ടെക്നോളജി
ലഘുചിത്രം|300x300ബിന്ദു|ഹിജ്ലി ഷഹീദ് ഭവൻ|പകരം= ഇന്ത്യയിലെ പശ്ചിമ ബംഗാളിലെ ഖരഗ്പൂരിൽ സ്ഥിതിചെയ്യുന്ന ഒരു മ്യൂസിയമാണ് നെഹ്റു മ്യൂസിയം ഓഫ് സയൻസ് ആൻഡ് ടെക്നോളജി. 1990 ൽ ഹിജ്ലി തടങ്കൽപ്പാളയ കെട്ടിടത്തിലാണ് ഇത് സ്ഥാപിച്ചത്. പിന്നീട് പൈതൃക കെട്ടിടവുമായി 1997 സെപ്റ്റംബർ 16 ന് ഹിജ്ലി ഷാഹിദ് ഭവൻ എന്ന് പുനർനാമകരണം ചെയ്യുകയും ചെയ്തു. 1930 കളിൽ സ്വാതന്ത്ര്യസമരക്കാരെ തടഞ്ഞുനിർത്താൻ ബ്രിട്ടീഷ് ഭരണാധികാരികൾ ഉപയോഗിച്ചത് ബൈസന്റൈൻ വാസ്തുവിദ്യ ശൈലിയിൽ നിർമ്മിച്ച കെട്ടിടമാണ് ഇത്.
കെട്ടിട ചരിത്രം
അക്കാലത്ത് രാജ്യത്തുടനീളം മറ്റ് ചില തടങ്കൻ ക്യാമ്പുകളുണ്ടായിരുന്നുവെങ്കിലും, ജയിലിൽ പൊലീസ് വെടിവെച്ച് രണ്ടു തടവുകാരുടെ മരണത്തിന് സാക്ഷ്യം വഹിച്ച ഒരേയൊരു ജയിൽ ആയിരുന്ന ഹിജ്ലി തടങ്കൽപ്പാളയം. സുഭാസ് ചന്ദ്ര ബോസ്, രബീന്ദ്രനാഥ് ടാഗോർ ഉൾപ്പെടെ പല ദേശീയ നേതാക്കളും ബ്രിട്ടീഷ് രജ്ജിന്റെ ഈ സംഭവത്തെ ശക്തമായ പ്രതിഷേധം പ്രകടിപ്പിച്ചു. സ്വാതന്ത്ര്യത്തിനു ശേഷം, ആദ്യ ഇന്ത്യൻ ഇൻസ്റ്റിറ്റ്യൂട്ട് ഓഫ് ടെക്നോളജി (ഹയർ ടെക്നിക്കൽ ഇൻസ്റ്റിറ്റ്യൂട്ട് എന്ന് ആദ്യം അറിയപ്പെട്ടിരുന്നു) കെട്ടിടമായി ഇത് ഉപയോഗിച്ചു.
മ്യൂസിയം
1951 ൽ, ഇന്ത്യ എന്ന സ്വതന്ത്ര രാഷ്ട്രം ലോകനിലവാരത്തിലുള്ള സാങ്കേതിക സ്ഥാപനം സ്ഥാപിക്കാനാരംഭിച്ചപ്പോൾ അന്നത്തെ പ്രധാനമന്ത്രി ജവഹർലാൽ നെഹ്റു, അന്നത്തെ പശ്ചിമബംഗാൾ മുഖ്യമന്ത്രി ബിദാൻ ചന്ദ്ര റോയിയുടെ ഉപദേശത്തിൽ ഇവിടെ ടെക്നിക്കൽ ഇൻസ്റ്റിറ്റ്യൂട്ട് സ്ഥാപിക്കാൻ തീരുമാനിച്ചു. പഴയ ഹിജ്ലി തടങ്കൽപ്പാളയ ക്യാമ്പിന്റെ പ്രാധാന്യം കണക്കിലെടുത്ത്, അന്നത്തെ ഖരഗ്പൂർ ഐ.ഐ.ടി ഡയറക്ടർ പ്രൊഫ. കെ.എൽ. ചോപ്ര 1987 മുതൽ 1997 വരെ സയൻസ് ആൻഡ് ടെക്നോളജി മ്യൂസിയം മെച്ചപ്പെടുത്താൻ മുൻകൈയെടുത്തു. 1989 ൽ മ്യൂസിയം നോക്കിനടത്താനുള്ള ചുമതല പ്രൊഫസർ ജി.എൻ. സിൻഹയുടെ മേൽനോട്ടത്തിൽ രൂപീകരിച്ചു. 1990 ൽ നെഹ്‌റുവിന്റെ ശതാബ്ദി ആഘോഷങ്ങളുമായി ബന്ധപ്പെട്ട് മ്യൂസിയത്തിന് നെഹ്റു മ്യൂസിയം ഓഫ് സയൻസ് ആൻഡ് ടെക്നോളജി എന്നു നാമകരണം ചെയ്‌തു. 1990 ജൂലൈ 1 ന് ഐ.ഐ.ടി. മ്യൂസിയം നടത്തുന്നതിന് ഖരഗ്പൂർ മാനേജ്മെൻറ് കമ്മിറ്റി അംഗീകാരം നൽകി. 1990 ഓഗസ്റ്റ് മൂന്നിന് മ്യൂസിയത്തിന്റെ കവാടങ്ങൾ പൊതുജനങ്ങൾക്ക് തുറന്നുകൊടുത്തു. മ്യൂസിയത്തിൽ ഇൻഡ്യയിലെ വിവിധ സ്ഥാപനങ്ങളിൽ നിന്നും സംഘടനകളിൽ നിന്നും ശേഖരിച്ച സാങ്കേതിക മോഡലുകൾ ഉൾപ്പെടുന്ന നിരവധി ഇൻഡോർ പ്രദർശനങ്ങൾ ഉണ്ട്.
മ്യൂസിയത്തിലെ കാഴ്ച്ചകൾ
ഈ മ്യൂസിയത്തിന്റെ പ്രധാന ആകർഷണങ്ങൾ ശാസ്ത്ര ഗാലറിയാണ്. ഭൗതികശാസ്ത്ര നിയമങ്ങളും തത്ത്വങ്ങളും, വൈദ്യുതിയും കാന്തികതയും, ഇന്ത്യയിലെ റെയിൽവേ ഗതാഗതം, ഇന്ത്യയിലെ ജല ഗതാഗത സംവിധാനങ്ങൾ തുടങ്ങിയവ ഇതിൽ ഉൾപ്പെടുന്നു. മ്യൂസിയത്തിന്റെ ശാസ്ത്ര ഗാലറിക്ക് പുറമേ, നിരവധി പ്രാധാന്യമുള്ള നിരവധി വസ്തുക്കളും ഇവിടെയുണ്ട്. ഹിജ്ലി തടവറയിൽ നിന്നുള്ള ചരിത്രം എന്നിവ സംബന്ധിച്ച രേഖകൾ പ്രദർശിപ്പിക്കുന്ന ഒരു ആർക്കൈവ് മുറി ഇവിടെ സ്ഥാപിച്ചിട്ടുണ്ട്.
സിങ്ക് നൈട്രൈഡ്
സിങ്ക് നൈട്രൈഡ് ( Zn3N2 ) സിങ്കിന്റെയും നൈട്രജന്റെയും ഒരു അജൈവ സംയുക്തമാണ്. ഇത് സാധാരണയായി (നീല) ഗ്രേ ക്രിസ്റ്റലുകളായി ലഭിക്കും. ഇത് ഒരു അർദ്ധചാലകമാണ്. ശുദ്ധമായ രൂപത്തിൽ, ഇതിന് ആന്റി- ബിക്സ്ബൈറ്റ് ഘടനയുണ്ട്.
രാസ ഗുണങ്ങൾ
200 ഡിഗ്രിയിൽ കൂടുതലുള്ള താപനിലയിൽ, വായുരഹിതമായ അന്തരീക്ഷത്തിൽ സിങ്കാമൈഡ് (സിങ്ക് ഡയമൈൻ)  വിഘടിപ്പിച്ചുകൊണ്ട് സിങ്ക് നൈട്രൈഡ് ഉൽപ്പാദിപ്പിക്കാം. പ്രതികരണത്തിന്റെ ഉപോൽപ്പന്നം അമോണിയയാണ്. "3Zn(NH2)2 Zn3N2 + 4NH3"അമോണിയയിൽ സിങ്ക് 600 ഡിഗ്രി ° C വരെ ചൂടാക്കിയും ഇതുൽപ്പാദിപ്പിക്കാം. ഇതിലെ ഉപോൽപ്പന്നം ഹൈഡ്രജൻ വാതകമാണ്. "3Zn + 2 NH3 → Zn3 N2 +3H2"ഒരേ താപനിലയിലെ മൂലകങ്ങളിലേക്ക് സിങ്ക് നൈട്രൈഡിന്റെ വിഘടനം ഒരു മത്സര പ്രതികരണമാണ്. 700 ഡിഗ്രി സെന്റിഗ്രേഡിൽ സിങ്ക് നൈട്രൈഡ് വിഘടിക്കുന്നു. ഒരു നൈട്രജൻ അന്തരീക്ഷത്തിൽ സിങ്ക് ഇലക്ട്രോഡുകൾക്കിടയിൽ ഒരു വൈദ്യുത ഡിസ്ചാർജ് ഉൽ‌പാദിപ്പിച്ചും ഇത് നിർമ്മിച്ചിക്കാം.
സിങ്ക് നൈട്രൈഡ് ജലവുമായി അക്രമാസക്തമായി പ്രതിപ്രവർത്തിച്ച് അമോണിയയും സിങ്ക് ഓക്സൈഡും ഉണ്ടാക്കുന്നു. "Zn3 N2 + H 2 O → 3ZnO + 2NH3"സിങ്ക് നൈട്രൈഡ്  ലിഥിയവുമായി (ഒരു ഇലക്ട്രോകെമിക്കൽ സെല്ലിൽ ഉൽ‌പാദിപ്പിക്കപ്പെടുന്നു) പ്രതിപ്രവർത്തിക്കുന്നു.
അവലംബം
വർഗ്ഗം:സിങ്ക് സം‌യുക്തങ്ങൾ
ചെൽസി ക്ലിന്റൺ
അർക്കൻസാസിലെ ലിറ്റിൽ റോക്കിലാണ് പിതാവിന്റെ ആദ്യ ഗവർണർ കാലയളവിൽ ക്ലിന്റൺ ജനിച്ചത്. അദ്ദേഹം പ്രസിഡന്റായി തിരഞ്ഞെടുക്കപ്പെടുന്നതുവരെ അവർ അവിടെ പൊതുവിദ്യാലയങ്ങളിൽ പഠിച്ചു. കുടുംബം വൈറ്റ് ഹൗസിലേക്ക് മാറി. അവിടെ അവർ സ്വകാര്യ സിഡ്‌വെൽ ഫ്രണ്ട്സ് സ്കൂളിൽ ചേർന്നു. സ്റ്റാൻഫോർഡ് സർവകലാശാലയിൽ നിന്ന് ബിരുദാനന്തര ബിരുദവും പിന്നീട് ഓക്സ്ഫോർഡ് സർവകലാശാലയിൽ നിന്നും കൊളംബിയ സർവകലാശാലയിൽ നിന്നും ബിരുദാനന്തര ബിരുദവും 2014 ൽ ഓക്സ്ഫോർഡ് സർവകലാശാലയിൽ നിന്ന് ഇന്റർനാഷണൽ റിലേഷനിൽ ഡോക്ടർ ഓഫ് ഫിലോസഫിയും നേടി. ക്ലിന്റൺ 2010 ൽ നിക്ഷേപ ബാങ്കർ മാർക്ക് മെസ്വിൻസ്കിയെ വിവാഹം കഴിച്ചു. അവർക്ക് ഒരു മകളും രണ്ട് ആൺമക്കളുമുണ്ട്.
2007 ലും 2008 ലും ക്ലിന്റൺ അമ്മയുടെ ഡെമോക്രാറ്റിക് പ്രസിഡന്റ് നോമിനേഷൻ ബിഡിനായി അമേരിക്കൻ കോളേജ് കാമ്പസുകളിൽ വ്യാപകമായി പ്രചാരണം നടത്തുകയും 2008 ലെ ഡെമോക്രാറ്റിക് നാഷണൽ കൺവെൻഷനിൽ അവരെ പരിചയപ്പെടുത്തുകയും ചെയ്തു. അമ്മയുടെ 2016 ലെ പ്രസിഡൻഷ്യൽ കാമ്പെയ്‌നിൽ സമാനമായ പങ്ക് അവർ ഏറ്റെടുത്തു. അവരുടെ പ്രതിനിധിയായി 200 -ലധികം പരസ്യങ്ങളിൽ പ്രത്യക്ഷപ്പെടുകയും 2016 ഡെമോക്രാറ്റിക് നാഷണൽ കൺവെൻഷനിൽ അവരെ വീണ്ടും പരിചയപ്പെടുത്തുകയും ചെയ്തു.
ക്ലിന്റൺ കുട്ടികളുടെ ഏറ്റവും കൂടുതൽ വിറ്റഴിക്കപ്പെടുന്ന നോൺ-ഫിക്ഷൻ പുസ്തകങ്ങൾ രചിക്കുകയും സഹ-രചിക്കുകയും ചെയ്തിട്ടുണ്ട്. കൂടാതെ ആഗോള ആരോഗ്യ നയത്തെക്കുറിച്ചുള്ള മുതിർന്നവർക്കുള്ള ഒരു പണ്ഡിത പുസ്തകവും പ്രധാന മാധ്യമങ്ങളിൽ പ്രസിദ്ധീകരിച്ച ലേഖനങ്ങളും അഭിപ്രായങ്ങളും പ്രസിദ്ധീകരിച്ചു. അവർക്ക് നിരവധി അവാർഡുകളും ബഹുമതികളും ലഭിച്ചിട്ടുണ്ട്.
ക്ലിന്റൺ മക്കിൻസി & കമ്പനി, അവന്യൂ ക്യാപിറ്റൽ ഗ്രൂപ്പ്, ന്യൂയോർക്ക് യൂണിവേഴ്സിറ്റി എന്നിവയിൽ ക്ലിന്റൺ ജോലി ചെയ്തിട്ടുണ്ട്. കൂടാതെ സ്കൂൾ ഓഫ് അമേരിക്കൻ ബാലെ, ക്ലിന്റൺ ഫൗണ്ടേഷൻ, ക്ലിന്റൺ ഗ്ലോബൽ ഇനിഷ്യേറ്റീവ്, കോമൺ സെൻസ് മീഡിയ, വെയ്ൽ കോർണൽ മെഡിക്കൽ കോളേജ്, ഐഎസി/ ഇന്റർആക്ടീവ് കോർപ് എന്നിവയുൾപ്പെടെ നിരവധി ബോർഡുകളിൽ സേവനമനുഷ്ഠിക്കുന്നു.
ആദ്യകാലങ്ങളിൽ
ഹിലരിയുടെയും ബിൽ ക്ലിന്റന്റെയും ഏകമകളായി 1980 ഫെബ്രുവരി 27 ന് അർക്കൻസാസിലെ ലിറ്റിൽ റോക്കിലാണ് ക്ലിന്റൺ ജനിച്ചത്. 1978 ലെ ക്രിസ്മസ് അവധിക്കാലത്ത് ലണ്ടനിലെ അയൽപക്കമായ ചെൽസിയിലെ ഒരു സന്ദർശനത്തിൽ നിന്നുള്ള പ്രചോദനത്തിൽ നിന്നാണ് അവർക്ക് പേരിട്ടിരിക്കുന്നത്. "ചെൽസി മോർണിംഗ്" എന്ന ജോണി മിച്ചൽ ഗാനത്തിന്റെ 1969 ലെ ജൂഡി കോളിൻസ് റെക്കോർഡിംഗ് കേട്ടപ്പോൾ ഹിൽരി പറഞ്ഞു "ഞങ്ങൾക്ക് എപ്പോഴെങ്കിലും ഒരു മകളുണ്ടെങ്കിൽ അവളുടെ പേര് ചെൽസി എന്നായിരിക്കണം."
ക്ലിന്റന് രണ്ട് വയസ്സുള്ളപ്പോൾ, അവളുടെ അച്ഛന്റെ ഗവർണേറ്റർ മത്സരത്തിനായി അർക്കൻസാസിലുടനീളം പ്രചാരണം നടത്തുമ്പോൾ അവൾ മാതാപിതാക്കളോടൊപ്പം പോയി. വളരെ ചെറുപ്പത്തിൽ തന്നെ അവൾ എഴുത്തും വായനയും പഠിച്ചു. മൂന്നാമത്തെ വയസ്സിൽ താൻ പത്രം വായിക്കാൻ തുടങ്ങിയെന്നും, അഞ്ച് വയസ്സുള്ളപ്പോൾ പ്രസിഡന്റ് റൊണാൾഡ് റീഗന് ഒരു കത്തെഴുതിയതായും ക്ലിന്റൺ അവകാശപ്പെടുന്നു. അവളുടെ പിതാവ് ഫോട്ടോകോപ്പി ചെയ്ത് സൂക്ഷിച്ച കത്തിൽ, പ്രസിഡന്റ് റീഗനോട് പടിഞ്ഞാറൻ ജർമ്മനിയിലെ ഒരു സൈനിക ശ്മശാനം സന്ദർശിക്കരുതെന്ന് അവർ ആവശ്യപ്പെട്ടു. അതിൽ നാസി സൈനികരുടെ ശവകുടീരങ്ങളും ഉൾപ്പെടുന്നു. ക്ലിന്റൺ ഫോറസ്റ്റ് പാർക്ക് എലിമെന്ററി സ്കൂൾ, ബുക്കർ ആർട്സ് ആൻഡ് സയൻസ് മാഗ്നെറ്റ് എലിമെന്ററി സ്കൂൾ, ഹോറസ് മാൻ ജൂനിയർ ഹൈസ്കൂൾ ലിറ്റിൽ റോക്ക് പബ്ലിക് സ്കൂൾ എന്നിവയിൽ പഠിച്ചു. അവൾ തേർഡ് ഗ്രേഡ് ഒഴിവാക്കി.
പുറംകണ്ണികൾ
വർഗ്ഗം:ബി.ബി.സി. 100 സ്ത്രീകൾ വർഗ്ഗം:1980-ൽ ജനിച്ചവർ വർഗ്ഗം:അമേരിക്കൻ വനിതാ പ്രവർത്തകർ
കെ.വി. ശാന്തി
ശാന്തി എന്ന പേരിൽ അറിയപ്പെടുന്ന '''കെ.വി. ശാന്തി''' എന്ന ചലച്ചിത്ര അഭിനേത്രി മലയാളചലച്ചിത്ര ലോകത്തിനെ ഒരറിയപ്പെടുന്ന വ്യക്തിയാണ്. 1960 - 1970 കാലഘട്ടത്തിൽ പ്രമുഖസ്ഥാനം തന്നെ അവർക്കുണ്ടായിരുന്നു. അവർ ഒരു അറിയപ്പെടുന്ന നർത്തകിയുമാണ്.
ജീവിതരേഖ
കോട്ടയത്തായിരുന്നു ശാന്തിയുടെ ജനനം. അവിടെനിന്നും ചെന്നൈയിലേക്ക് താമസം മാറ്റി. ശശികമാറിനെയാണ് വിവാഹം കഴിച്ചത് അവർക്കൊരു മകനും ഉണ്ട്. മെരിലാൻഡ് സ്റ്റുഡിയോയിലെ സ്ഥിരം നടിയായിരുന്നു. അൻപതിലേറെ മലയാളം ചിത്രങ്ങളിൽ അവർ അഭിനയിച്ചു. തമിഴ്, കന്നട, തെലുഗു, ഹിന്ദി എന്നീ ഭഷകളിലും ശാന്തി അഭിനയിച്ചിട്ടുണ്ട്.
മരണം
2020 സെപ്റ്റംബർ 21-ന് പുലർച്ചെ തമിഴ്നാട് കോടമ്പാക്കത്തെ വസതിയിൽ വാർദ്ധക്യസഹജമായ അസുഖത്തെ തുടർന്നായിരുന്നു അന്ത്യം.
പുറത്തേക്കുള്ള കണ്ണികൾ
വർഗ്ഗം:മലയാളചലച്ചിത്രനടിമാർ വർഗ്ഗം:ആദ്യകാല മലയാളചലച്ചിത്രനടിമാർ
പ്രിൻസ് ഹാരി
യുണൈറ്റഡ് കിംഗ്ഡത്തിലെ സ്കൂളുകളിൽ നിന്ന് ഹാരി അടിസ്ഥാനം വിദ്യാഭ്യാസം നേടിയിരുന്നു. ഓസ്ട്രേലിയയിലും ലെസോത്തോയിലും അദ്ദേഹം തന്റെ ഇടവേളകൾ വർഷവും ചിലവഴിച്ചു. പിന്നീട് അദ്ദേഹം റോയൽ മിലിട്ടറി അക്കാദമി സന്ധുർസ്റ്റിൽ ഓഫിസ് പരിശീലനത്തിന് വിധേയനായി.
ബാഹ്യ ലിങ്കുകൾ
വർഗ്ഗം:ബ്രിട്ടീഷ് രാജകുടുംബാംഗങ്ങൾ വർഗ്ഗം:ഇംഗ്ലണ്ട് വർഗ്ഗം:1984-ൽ ജനിച്ചവർ വർഗ്ഗം:വിൻസെർ രാജകുടുംബം
കുക്കൽ രാമുണ്ണി കൃഷ്ണൻ
കേരളത്തിൽ ജനിച്ച കുക്കൽ രാമുണ്ണി കൃഷ്ണൻ (കെ ആർ കൃഷ്ണൻ) (1929 – 28 ഡിസംബർ 1999) ഒരു ഇന്ത്യൻ ഡോക്ടറായിരുന്നു. യുണൈറ്റഡ് കിംഗ്ഡത്തിലെ സൗത്ത്പോർട്ടിലെ സൗത്ത്പോർട്ട് റീജിയണൽ സ്പൈനൽ ഇൻജുറീസ് സെന്ററിന്റെ മുൻ ഡയറക്ടറായിരുന്നു, ലിവർപൂൾ സർവകലാശാലയിലെ ന്യൂറോളജിക്കൽ സയൻസ് വിഭാഗത്തിൽ ലക്ചറർ, സാൽഫോർഡ് സർവകലാശാലയിലെ പുനരധിവാസ പ്രൊഫസർ. സൗത്ത്പോർട്ടിൽ നട്ടെല്ലിന്റെ പരിക്കുകൾക്കുള്ള ചികിത്സാ സേവനത്തിന് തുടക്കമിട്ടതിന്റെ ബഹുമതി അദ്ദേഹത്തിനുണ്ട്.
ആദ്യകാലജീവിതം
കേരളത്തിലെ ഒരു ഹൈക്കോടതി ജഡ്ജിയുടെ മകനായിരുന്നു കൃഷ്ണൻ. 1951 ൽ ചെന്നൈയിൽ നിന്ന് എംബിബിഎസ് മെഡിക്കൽ ബിരുദം നേടി. പിന്നീട് എഫ്ആർ‌സി‌എസും ലഭിച്ചു. ആദ്യമായി ഇന്ത്യൻ ആർമിയിൽ മെഡിസിൻ പ്രാക്ടീസ് ചെയ്യുകയും പിന്നീട് ഇംഗ്ലണ്ടിൽ ന്യൂറോ സർജനായി പരിശീലനം നേടുകയും സർ ലുഡ്വിഗ് ഗട്ട്മാനുമായി കുറച്ചുകാലം ജോലി ചെയ്യുകയും സുഷുമ്‌നാ നാഡി പരിക്ക് (എസ്‌സി‌ഐ) ചികിൽസയിലുള്ള താൽപ്പര്യം വികസിപ്പിക്കുകയും ചെയ്തു.
സൗത്ത്പോർട്ടിൽ കരിയർ
ഇന്ത്യയിലെ ഒരു ഹ്രസ്വ കാലയളവിനെത്തുടർന്ന് 1971 ൽ ഇംഗ്ലണ്ടിലേക്ക് മടങ്ങാൻ അദ്ദേഹത്തെ സൗത്ത്പോർട്ടിലെ നട്ടെല്ലിന് പരിക്കേറ്റ കൺസൾട്ടന്റ് തസ്തികയിൽ നിയമിക്കാൻ പ്രേരിപ്പിച്ചു. അദ്ദേഹം സേവനം വിപുലമായി വികസിപ്പിച്ചു. 1991 ൽ സൗത്ത്പോർട്ടിൽ ഒരു ഉദ്ദേശ്യത്തോടെ നിർമ്മിച്ച നട്ടെല്ല് പരിക്കേറ്റ കേന്ദ്രത്തിന്റെ വികസനവും ഉദ്ഘാടനവും അദ്ദേഹത്തിന്റെ പരിശ്രമത്തിന്റെ ഫലമായിരുന്നു, അതുപോലെ തന്നെ നട്ടെല്ലിന് പരിക്കേറ്റ യൂണിറ്റിലേക്ക് ആദ്യത്തെ സമർപ്പിത ക്ലിനിക്കൽ സൈക്കോളജി സേവനത്തെ നിയമിച്ചു; പരിചരണ പ്രക്രിയയും കമ്മ്യൂണിറ്റി പുനഃസംയോജനവും കൈകാര്യം ചെയ്യുന്നതിനുള്ള കേസ് മാനേജ്മെന്റ് സംരംഭങ്ങൾ; തുടർച്ചയായ ആരോഗ്യം ഉറപ്പുവരുത്തുന്നതിനായി ആജീവനാന്ത ഫോളോ-അപ്പ് പ്രോഗ്രാമുകളുടെയും കമ്മ്യൂണിറ്റിയിലെ മാനേജ്മെന്റിന്റെയും വികസനം; ആളുകളെ സ്വതന്ത്രമായി ജീവിക്കാൻ പ്രാപ്തരാക്കുന്നതിനായി ഉദ്ദേശ്യത്തോടെ നിർമ്മിച്ച താമസസൗകര്യങ്ങൾ വികസിപ്പിക്കുക, ഒപ്പം രോഗികൾക്കും അവരുടെ കുടുംബങ്ങൾക്കും സുരക്ഷയിലും സുഖസൗകര്യങ്ങളിലും ഒരുമിച്ച് അവധിദിനങ്ങൾ എടുക്കുന്നതിന് ഒരു ചാലറ്റിന് ധനസഹായം നൽകുന്നു.
പണ്ഡിതോചിതമായ ജോലി
എസ്‌സി‌ഐ രചനാ രംഗത്ത് ശ്രദ്ധേയമായ നിരവധി സംഭാവനകൾ അദ്ദേഹം നൽകിയിട്ടുണ്ട്. സുഷുമ്‌നാ നാഡി കേടായ രോഗികളുടെ യൂറോളജിക്കൽ മാനേജ്മെന്റിനായി വ്യാപകമായി ഉപയോഗിക്കുന്ന ക്ലിനിക്കൽ അൽഗോരിതം അദ്ദേഹം രചിച്ചു. സുഷുമ്‌നാ നാഡിക്ക് പരിക്കേറ്റ രോഗികളുടെ ദീർഘകാല പ്രത്യാഘാതത്തെക്കുറിച്ച് അദ്ദേഹം ശ്രദ്ധേയമായ പ്രവർത്തനങ്ങൾ നടത്തി. ഗ്രേറ്റ് ബ്രിട്ടനിലെ സുഷുമ്‌നാ നാഡി പരിക്ക് (എസ്‌സി‌ഐ) അതിജീവിച്ചവരുടെ ജനസംഖ്യാടിസ്ഥാനത്തിലുള്ള സാമ്പിളിൽ ദീർഘകാല നിലനിൽപ്പ് പരിശോധിക്കുന്ന അമ്പത് വർഷത്തെ അന്വേഷണത്തിലെ പ്രധാന അംഗമായിരുന്നു കൃഷ്ണൻ, മരണത്തിന് കാരണമായേക്കാവുന്ന അപകടസാധ്യത ഘടകങ്ങൾ കണ്ടെത്തി മരണകാരണമായ ട്രെൻഡുകൾ പര്യവേക്ഷണം ചെയ്ത ഒരു പഠനം സുഷുമ്‌നാ നാഡിക്ക് പരിക്കേറ്റതിനെ തുടർന്ന് പതിറ്റാണ്ടുകളായി. അമേരിക്കൻ അസോസിയേഷൻ ഓഫ് സ്പൈനൽ കോർഡ് ഇൻജുറി സൈക്കോളജിസ്റ്റുകളുടെയും സോഷ്യൽ വർക്കേഴ്സിന്റെയും ക്ലിനിക്കൽ പ്രാക്ടീസ് കമ്മിറ്റി നിർദ്ദേശിച്ച വായനാ പട്ടികയിലെ ഏറ്റവും പ്രധാനപ്പെട്ട പ്രബന്ധങ്ങളിലൊന്നാണ് സുഷുമ്‌നാ നാഡിക്ക് പരിക്കേറ്റ വ്യക്തികളുടെ 20 വർഷത്തെ ഫലങ്ങൾ സംബന്ധിച്ച അദ്ദേഹത്തിന്റെ പ്രബന്ധം എടുത്തുകാണിക്കുന്നത്.
രോഗിയുടെ വക്കീൽ
നട്ടെല്ലിന് പരിക്കേറ്റ രോഗികളുടെ അഭിഭാഷകൻ എന്ന നിലയിലും കൃഷ്ണൻ അറിയപ്പെട്ടിരുന്നു; ക്ലിനിക്കുകളുടെയും ഗവേഷകരുടെയും ഒരു ബഹുരാഷ്ട്ര ഗ്രൂപ്പായ എസ്‌സി‌ഐ കൺസൻസസ് ഗ്രൂപ്പിലെ അംഗമെന്ന നിലയിൽ, എസ്‌സി‌ഐ രോഗികൾക്ക് ആരോഗ്യവുമായി ബന്ധപ്പെട്ട ജീവിത നിലവാരവും (HRQL) വിലയിരുത്തി. ഇംപ്ലാന്റഡ് പേശി ഉത്തേജനം ഉപയോഗിച്ച് പയനിയറിംഗ് മൊബിലിറ്റിയെ കേന്ദ്രീകരിച്ച് പുനരധിവാസ കേന്ദ്രങ്ങളുടെ പാൻ-യൂറോപ്യൻ ലാഭേച്ഛയില്ലാതെ പ്രവർത്തിക്കുന്ന സംഘടനയായ കാലീസ് നെറ്റ്‌വർക്കിന്റെ (കമ്പ്യൂട്ടർ-എയ്ഡഡ് ലോക്കോമോഷൻ ബൈ ഇംപ്ലാന്റഡ് ഇലക്ട്രോ-സ്റ്റിമുലേഷൻ) പ്രസിഡന്റായിരുന്നു. മരണസമയത്ത് അദ്ദേഹം ടെട്രാപ്ലെജിക് വെന്റിലേറ്ററി മാനേജ്മെന്റിനെക്കുറിച്ച് ഒരു പുസ്തകം എഴുതുകയായിരുന്നു.
അവലംബം
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:1999-ൽ മരിച്ചവർ വർഗ്ഗം:1929-ൽ ജനിച്ചവർ
ടി. സന്തോഷ്‌ മിത്ര
2015 ൽ കേരള ലളിതകലാ അക്കാദമിയുടെ ചിത്രകലയ്ക്കുള്ള മുഖ്യ പുരസ്കാരം നേടിയ ചിത്രകാരനാണ് '''ടി. സന്തോഷ്‌ മിത്ര''' (ജനനം 1968).
ജീവിതരേഖ
1968-ൽ തൃശ്ശൂരിലാണ്‌ സന്തോഷ്‌ മിത്രയുടെ ജനനം. തൃശ്ശൂർ കോളേജ്‌ ഓഫ്‌ ഫൈൻ ആർട്‌സിൽ നിന്ന്‌ നാഷണൽ ഡിപ്ലോമ ലഭിച്ചിട്ടുള്ള അദ്ദേഹത്തിന്‌ മുൻപ്‌ അക്കാദമിയുടെ ഓണറബിൾ മെൻഷൻ അവാർഡ്‌ ലഭിച്ചിട്ടുണ്ട്‌. അക്കാദമിയുടെ നിരവധി കലാ ക്യാമ്പുകളിലും പ്രദർശനങ്ങളിലും പങ്കെടുത്തിട്ടുള്ള സന്തോഷ്‌ മിത്രയുടെ ഭൂമിയുടെ അവകാശികൾ എന്ന മിക്‌സഡ്‌ മീഡിയ ചിത്രത്തിനാണ്‌ മുഖ്യപുരസ്‌ക്കാരം ലഭിച്ചിട്ടുള്ളത്‌. കാലിക്കറ്റ്‌ യൂണിവേഴ്‌സിറ്റിയിൽ ഫോട്ടോഗ്രാഫി യൂണിറ്റിൽ ആർട്ടിസ്റ്റ്‌ ഫോട്ടോഗ്രാഫറായി അദ്ദേഹം സേവനമനുഷ്‌ഠിക്കുന്നു.
അവലംബം
വർഗ്ഗം:കേരളത്തിലെ ചിത്രകാരന്മാർ വർഗ്ഗം:കേരള ലളിതകലാ അക്കാദമി പുരസ്കാരം നേടിയവർ വർഗ്ഗം:തൃശ്ശൂർ ജില്ലയിൽ ജനിച്ചവർ വർഗ്ഗം:1968-ൽ ജനിച്ചവർ
താരകേശ്വർ സെൻഗുപ്ത
ഇന്ത്യൻ സ്വാതന്ത്ര്യ സമര സേനാനിയും, ചിറ്റഗോങ് ആയുധപ്പുര ആക്രമണക്കേസിൽ പങ്കെടുത്ത പ്രവർത്തകനുമാണ് താരകേശ്വർ സെൻഗുപ്ത (Bengali: তারকেশ্বর সেনগুপ্ত) (1905 ഏപ്രിൽ 15 -  1931 സെപ്റ്റംബർ 16). മാസ്റ്റർഡാ സൂര്യ സെന്റിന്റെ വിപ്ലവ സംഘത്തിന്റെ അംഗമായിരുന്നു അദ്ദേഹം. ലഘുചിത്രം|താരകേശ്വർ സെൻഗുപ്തയുടെ പ്രതിമ
ആദ്യകാലജീവിതം
1905 ഏപ്രിൽ 15-ന് താരകേശ്വർ സെൻഗുപ്ത ബ്രിട്ടീഷ് ഇന്ത്യയിലെ ബാരിസാൽ ജില്ലയിൽ (നിലവിലെ ബംഗ്ലാദേശ്) ബംഗാളി മധ്യവർഗ്ഗ കുടുംബത്തിൽ ജനിച്ചു.
വിപ്ലവ പ്രവർത്തനങ്ങൾ
ഒരു സാമൂഹ്യ പ്രവർത്തകനായിരുന്നു സെൻഗുപ്ത. ഗെയ്ല ശാഖയിലെ യുഗാന്തർ ഗ്രൂപ്പുമായി അദ്ദേഹം ബന്ധപ്പെട്ടിരുന്നു. ഏതാനും മാസത്തേക്ക് സെൻഗുപ്തയെ അറസ്റ്റു ചെയ്ത് തടവ് ശിക്ഷ വിധിച്ചു. ഉപ്പു സത്യാഗ്രഹത്തിൽ പങ്കെടുക്കുകയും ഡി. ഐ. ചട്ടത്തിൽ വീണ്ടും അറസ്റ്റുചെയ്യപ്പെടുകയും ഹിജ്ലി ജയിലിലേക്കു അയക്കുകയും ചെയ്തു.
മരണം
1931 സെപ്തംബർ 16 ന് ഹിജ്ലി തടങ്കൽപ്പാളയത്തിൽ വെച്ച് നിരായുധരായ താരകേശ്വർ സെൻഗുപ്തയെയും ഒപ്പം മറ്റൊരു തടവുകാരനായ സന്തോഷ് കുമാറിനെയും ബ്രിട്ടീഷ് പോലീസ് വെടിവെച്ചു കൊന്നു. രബീന്ദ്രനാഥ് ടാഗോർ ഉൾപ്പെടെ പല ദേശീയ നേതാക്കളും ബ്രിട്ടീഷ് രജ്ജിന്റെ ഈ സംഭവത്തെ ശക്തമായ പ്രതിഷേധം പ്രകടിപ്പിച്ചു.
അവലംബം
വർഗ്ഗം:1905-ൽ ജനിച്ചവർ വർഗ്ഗം:1931-ൽ മരിച്ചവർ വർഗ്ഗം:ബംഗാളികൾ വർഗ്ഗം:ബംഗാളിൽ നിന്നുമുള്ള സ്വാതന്ത്ര്യസമരസേനാനികൾ വർഗ്ഗം:ഇന്ത്യൻ വിപ്ലവകാരികൾ
ബാഗോ ബ്ലഫ് ദേശീയോദ്യാനം
ഓസ്ട്രേലിയയിലെ ന്യൂ സൗത്ത് വെയിൽസിൽ, സിഡ്നിയിൽ നിന്ന് ഏകദേശം 410 കിലോമീറ്റർ വടക്കു-കിഴക്കായുള്ള ദേശീയോദ്യാനമാണ് ബാഗോ ബ്ലഫ് ദേശീയോദ്യാനം. വൗചോപ്പെയുടെ തെക്കു-പടിഞ്ഞാറായി സ്ഥിതിചെയ്യുന്നു ഈ ദേശീയോദ്യാനത്തിൽ മുങ്കാലത്തെ ബ്രോക്കൻ ബാഗോ വനപ്രദേശം, ലോർനെ വനപ്രദേശം എന്നിവയുട് ഭാഗങ്ങൾ ഉൾപ്പെടുന്നു. ഓൾഡ് ബാഗോ ബ്ലഫ് അരക്വാൽ ദേശീയോദ്യാനം വടക്കൻ ഭാഗം, സിക്സ് അരക്വാൽ ദേശീയോദ്യാനം B എന്നിവവയും ഉൾപ്പെടുന്നു.
ഈ ദേശീയോദ്യാനത്തിൽ കണ്ടെത്താൻ സാധിക്കുന്ന പക്ഷികൾ ഇവയാണ്: ആസ്ട്രേലിയൻ മാഗ്പികൾ (Cracticus tibicen), ഗോൾഡൻ വിസിലറുകൾ  (Pachycephala pectoralis), ഗ്രേ ഫാൻടെയിലുകൾ  (Rhipidura), കോകബുരാകൾ (genus Dacelo), ലാർജ്-ബൈൽഡ് സ്ക്രബ്വ്രെനുകൾ (Sericornis magnirostris), സ്പോട്ടെഡ് പാർഡലോറ്റ്സുകൾ (Pardalotus punctatus), പൈഡ് കുറാവോങ്ങുകൽ (Strepera graculina), സ്റ്റ്രയേറ്റഡ് തോൺബിലുകൾ (Acanthiza lineata), വൈറ്റ്-ബോവ്ഡ് സ്ക്രബ്വ്രെനുകൾ (Sericornis frontalis).
അവലംബം
വർഗ്ഗം:ന്യൂ സൗത്ത് വെയ്ൽസിലെ ദേശീയോദ്യാനങ്ങൾ
കോഹിനൂർ ഏഷ്യാന ഹോട്ടൽ
ഇന്ത്യൻ സംസ്ഥാനമായ തമിഴ്നാടിൻറെ തലസ്ഥാനമായ ചെന്നൈയിലെ സെമ്മെൻചേരിയിലെ ഓൾഡ്‌ മഹാബലിപുരം റോഡിൽ സ്ഥിതിചെയ്യുന്ന പഞ്ചനക്ഷത്ര ഹോട്ടലാണ് കോഹിനൂർ ഏഷ്യാന ഹോട്ടൽ. 2007-ലാണ് ഹോട്ടൽ പ്രവർത്തനം ആരംഭിച്ചത്. തമിഴ്‌നാ‍ടിൻറെ തലസ്ഥാനവും ഇന്ത്യയിലെ നാലാമത്തെ വലിയ മെട്രോ നഗരവുമാണ്‌ ചെന്നൈ. ലോകത്തിലെ തന്നെ 34-ആമത്തെ ഏറ്റവും വലിയ നഗരസമുച്ചയമാണ് ചെന്നൈ. തെക്കേ ഇന്ത്യയുടെ പ്രവേശന കവാടം കൂടിയാണ് ഈ നഗരം. ഇന്ത്യൻ മെട്രോകളിൽ പാ‍രമ്പര്യവും സംസ്കാരവും ഇന്നും നിലനിർത്തുന്ന നഗരം. നഗരവാസികൾ മാതൃഭാഷയോട് (തമിഴ്) ആഭിമുഖ്യം പുലർത്തുന്നു. ചെന്നൈയിലെ മറീന ബീച്ച് ലോകത്തിലെ തന്നെ നീളം കൂടിയ കടൽത്തീരങ്ങളിൽ ഒന്നാണ്. ‘കോളിവുഡ്’ എന്നും അറിയപ്പെടുന്ന തമിഴ് സിനിമയുടെ ആസ്ഥാനവും ചെന്നൈ തന്നെ.
ചെന്നൈയും ചുറ്റുമുള്ള സ്ഥലങ്ങളും ഭരണപരമായും, സാമ്പത്തികമായും, സൈനികമായും പ്രാധാന്യമുള്ളതായി ഒന്നാം നൂറ്റാണ്ടു മുതലേ നിലനിന്നിരുന്നു. ചെന്നൈയിൽ, പല്ലാവരം എന്നയിടത്ത് നിന്നും ശിലായുഗത്തിലെ പല വസ്തുക്കളും കണ്ടുകിട്ടിയിട്ടുണ്ട്. ഭാരതീയ പുരാവസ്തു വകുപ്പിൻറെ പട്ടികയിൽ, പല്ലാവരം ഒരു നവീന ശിലായുഗ ജനവാസ കേന്ദ്രമായിരുന്നു.
ചരിത്രം
1000 മില്യൺ ഇന്ത്യൻ രൂപ നിക്ഷേപത്തിൽ ഏഷ്യാന ഹോട്ടൽസ്‌ പ്രൈവറ്റ് ലിമിറ്റഡ് നിർമിച്ച ഹോട്ടലാണ് കോഹിനൂർ ഏഷ്യാന ഹോട്ടൽ. ഒക്ടോബർ 2007-ൽ പ്രവർത്തനം ആരംഭിച്ചപ്പോൾ 114 മുറികളാണ് ഉണ്ടായിരുന്നത്. 2012-ൽ കൂടുതൽ മുറികൾ കൂട്ടിച്ചേർത്തു, മുറികളുടെ എണ്ണം 178 ആയി.
സ്ഥാനം
തമിഴ്നാടിൻറെ തലസ്ഥാനമായ ചെന്നൈയിലെ സെമ്മെൻചേരിയിലെ ഓൾഡ്‌ മഹാബലിപുരം റോഡിലാണ് കോഹിനൂർ ഏഷ്യാന ഹോട്ടൽ സ്ഥിതിചെയ്യുന്നതാണ്. ക്രോകോഡൈൽ ബാങ്ക് മമല്ലപുരം (ഏകദേശം 17 കിലോമീറ്റർ), മറീന ബീച്ച് (ഏകദേശം 27 കിലോമീറ്റർ), കപലീശ്വരം (ഏകദേശം 25 കിലോമീറ്റർ) എന്നീ ടൂറിസ്റ്റ് കേന്ദ്രങ്ങളാണ് കോഹിനൂർ ഏഷ്യാന ഹോട്ടലിൻറെ സമീപമാണ്. കോർപ്പറേറ്റ് ഭീമന്മാരായ ആക്സെൻച്ചർ (ഏകദേശം 6 കിലോമീറ്റർ), ആസ്സെന്ദാസ് (ഏകദേശം 15 കിലോമീറ്റർ), കോഗ്നിസന്റ് (ഏകദേശം 9 കിലോമീറ്റർ) എന്നിവയും കോഹിനൂർ ഏഷ്യാന ഹോട്ടലിൻറെ സമീപമാണ്.
ചെന്നൈ അന്താരാഷ്‌ട്ര എയർപോർട്ടിൽനിന്നും കോഹിനൂർ ഏഷ്യാന ഹോട്ടലിലേക്കുള്ള ദൂരം: ഏകദേശം 27 കിലോമീറ്റർ ചെന്നൈ സെൻട്രൽ റെയിൽവേ സ്റ്റേഷനിൽനിന്നും കോഹിനൂർ ഏഷ്യാന ഹോട്ടലിലേക്കുള്ള ദൂരം: ഏകദേശം 30 കിലോമീറ്റർ
ഹോട്ടൽ
2.25 ഏക്കർ സ്ഥലത്താണ് ഹോട്ടൽ പണിതിരിക്കുന്നത്. ഹോട്ടലിൽ 5 ഭക്ഷണശാലകൾ ഉണ്ട്. ദിവസം മുഴുവൻ പ്രവർത്തിക്കുന്ന മൾടി ക്യുസിൻ ഭക്ഷണശാല ‘കാരാമൽ’, തായ്‌ സ്പെഷ്യൽ ഭക്ഷണശാല ‘സിൽക്ക്’, സ്പെഷ്യൽ ഗ്രിൽ റസ്റ്റോറന്റ് ‘വൈൽഡ്‌ ഫയർ’, ‘ഐ-ലൌന്ജ്’ എന്ന പേരുള്ള ലൌന്ജ് ബാർ, 24 മണിക്കൂർ പ്രവർത്തിക്കുന്ന കോഫി ഷോപ്പ് ‘ബൈറ്റ്സ്’ എന്നിവയാണ് ഇവ. മാത്രമല്ല ഹോട്ടലിൽ ഒരു തായ്‌ സ്പായും ഫിറ്റ്‌നസ് സെൻറെറും ഉണ്ട്. ചെട്ടിനാട് ശൈലിയിൽ 14 മീറ്റർ 1800 ചതുരശ്ര അടിയുള്ള ഔട്ട്‌ഡോർ നീന്തൽക്കുളം. 2007-ൽ പ്രവർത്തനം ആരംഭിച്ചപ്പോൾ 114 മുറികളാണ് ഉണ്ടായിരുന്നത്. 2012-ൽ കൂടുതൽ മുറികൾ കൂട്ടിച്ചേർത്തു, മുറികളുടെ എണ്ണം 178 ആയി.
അവാർഡുകൾ
ഇന്ത്യൻ ഫെഡറേഷൻ ഓഫ് കുളിനറി അസോസിയേഷൻ (ഐഎഫ്സിഎ) 2008 സെപ്റ്റംബറിൽ ചെന്നൈയിൽ നടത്തിയ കുളിനറി ചാലഞ്ച് ആൻഡ്‌ എക്സിബിഷൻ 2008 ‘ഏറ്റവും മികച്ച ഹോട്ടൽ’ അവാർഡ്‌ ലഭിച്ചു.
പുറത്തേക്കുള്ള കണ്ണികൾ
വർഗ്ഗം:ചെന്നൈയിലെ ഹോട്ടലുകൾ വർഗ്ഗം:ഇന്ത്യയിലെ പഞ്ചനക്ഷത്രഹോട്ടലുകൾ
കെ.കെ. നഗർ
'''കെ.കെ. നഗർ (കലൈഞ്ജർ കരുണാനിധി നഗർ '''എന്നതിന്റെ ചുരുക്കെഴുത്ത്‌) ചെന്നൈ നഗരത്തിന്റെ തെക്കു ഭാഗത്തുള്ള ഒരു പരിസരപ്രദേശമാണ്. അശോക് നഗറിനു പടിഞ്ഞാറു ഭാഗത്തായി സ്ഥിതിചെയ്യുന്ന കെ.കെ. നഗറിൽ നിന്നും 10 കി.മീ. തെക്കുപടിഞ്ഞാറു ഭാഗത്താണ് മീനമ്പാക്കം വിമാനത്താവളം. 70-കളിലും, 80-കളിലുമാണ് കെ.കെ. നഗർ വികാസം പ്രാപിക്കുന്നത്. 5 ചതുരശ്ര കി.മീ. വിസ്തൃതിയുള്ള കെ.കെ. നഗർ, ചെന്നൈയുടെ മറ്റു പരിസര പ്രദേശങ്ങളിൽ നിന്നും വിഭിന്നമായി സെക്ടറുകളും, സ്ട്രീറ്റുകളുമായി വിഭജിച്ചിരിക്കുന്നതിനാൽ ഇവിടെ മേൽവിലാസങ്ങൾകണ്ടുപിടിക്കാൻ വളരെ എളുപ്പമാണ്. കെ.കെ. നഗറിൽ 15 സെക്ടറുകളും, 102 സ്ട്രീറ്റുകളുമാണുള്ളത്.
ഗതാഗതം
നഗരത്തിന്റെ എല്ലാ പ്രദേശങ്ങളിൽ നിന്നും കെ.കെ. നഗറിലേക്ക് ബസ് സർവീസുകൾ ഉണ്ട്.
കെ.കെ. നഗറിൽ നിന്നും 12 കി.മീ. ദൂരെയുള്ള ചെന്നൈ സെൻട്രൽ റയിൽവേ സ്റ്റേഷനിലേക്ക് 11-ജി, 17-ഡി എന്നീ റൂട്ട് ബസ്സുകളും, മെറീനാ ബീച്ചിലേക്ക് 12-ജി ബസ്സും, എഗ്മൂർ വഴി ബ്രോഡ് വേയിലെത്താൻ 17-ഡി എന്നു തുടങ്ങി കെ.കെ. നഗറിലുള്ള എം.ടി.സി. ബസ് ടെർമിനസിൽ നിന്നും പ്രതിദിനം 171 ബസ് സർവീസുകളാണുള്ളത്.
കെ.കെ. നഗറിൽ നിന്നും തൊട്ടടുത്തുള്ള മാമ്പലം സബർബൻ റയിൽവേ സ്‌റ്റേഷൻ ആണ്. ചെന്നൈ മെട്രോ പ്രവർത്തനമാരംഭിക്കുന്നതോടെ കെ.കെ. നഗറിൽ നിന്നും സെൻട്രൽ റയിൽവേ സ്‌റ്റേഷനിലേക്കും, വിമാനത്താവളത്തിലേക്കുമുള്ള യാത്ര കൂടുതൽ എളിതാകും.
സവിശേഷതകൾ
തികച്ചും ആസൂത്രിതമായി വികസനം പ്രാപിച്ച കെ.കെ. നഗർ പ്രദേശത്ത് ദീർഘചതുരാകൃതിയിലുള്ള ബ്ലോക്കുകളായിട്ടാണ് കെട്ടിടങ്ങളുടെ നിര കാണാനാകുക. ഇങ്ങനെ 12 ദീർഘചതുരാകൃതിയിലുള്ള ബ്ലോക്കുകളാണ് കെ.കെ. നഗറിള്ളത്. വളവുകളും തിരിവുകളും ഇല്ലാതെ ചതുരാകൃതിയിലുള്ള ബ്ലോക്കുകൾക്കിടയിലൂടെ തെക്കു വടക്കായും, കിഴക്കു പടിഞ്ഞാറായും കീറിമുറിച്ചു ചെല്ലുന്ന ഓരോ സ്ട്രീറ്റിനും തനതു നമ്പർ ഉണ്ടായിരിക്കും.
പഞ്ചാബിലെ ചണ്ഡീഗഡ് നഗരത്തെപ്പോലെ തന്നെ തികച്ചും ആസൂത്രിതമായി വികസിപ്പിച്ചെടുത്ത നഗരപ്രദേശമാണ് കെ.കെ. നഗർ. ആകെയുള്ള 12 സെക്ടറുകളിൽ മിക്കവാറും എല്ലാ സെക്ടറിലും മധ്യഭാഗത്തായി ഒരു പാർക്ക് ഉണ്ടായിരിക്കും എന്നത് ശ്രദ്ധേയമാണ്.
പ്രധാന കാര്യാലയങ്ങൾ
വിവിധ പൊതുമേഖലാ സ്ഥാപനങ്ങളുടെ കാര്യാലയങ്ങൾ കെ.കെ. നഗറിൽ പ്രവർത്തിച്ചു വരുന്നു. തമിഴ്‌നാട് ഇലക്ട്രിസിറ്റി ബോർഡ് (ടി.എൻ.ഇ.ബി.), ഇ.എസ്.ഐ. ഹോസ്പിറ്റൽ, ബി.എസ്.എൻ.എൽ ടെലിഫോൺ എക്‌സ്‌ചേഞ്ച്, ചെന്നൈ മെട്രോ വാട്ടർ ഓഫീസ്, എം.ടി.സി. ബസ് ടെർമിനസ്, എന്നിവ അവയിൽ ചിലത് മാത്രം.
പ്രധാന ലാൻഡ്മാർക്കുകൾ
കിഴക്കു നിന്നും പടിഞ്ഞാറു ഭാഗത്തേക്ക് - കാമരാജ് ശാലയിൽ ഉള്ള റിസർവ് ബാങ്ക് സ്റ്റാഫ് ക്വാർട്ടേഴ്‌സ്, പി.ടി. രാജൻ ശാലയിലുള്ള ശിവൻ പാർക്ക്, പിള്ളയാർ കോവിൽ, ഭുവനേശ്വരി അമ്മൻ കോവിൽ, ഭാരതിദാസൻ കോളനി, ഹോട്ടൽ ശരവണഭവൻ, മെട്രോ വാട്ടർ കോർപ്പറേഷന്റെ രണ്ടു വലിയ ജലസംഭരിണികൾ - ഡബിൾ ടാങ്ക്, അഴഗിരി സ്വാമി ശാലയിൽ ഉള്ള പദ്മശേഷാദ്രി ബാലഭവൻ സ്‌കൂൾ, അമ്മൻ കോവിൽ, എം.ജി.ആർ. നഗർ, അയ്യപ്പൻ കോവിൽ, നെശപ്പാക്കത്തുള്ള പോണ്ടിച്ചേരി ഗസ്റ്റ് ഹൗസ് എന്നിവയാണ് ഈ പ്രദേശത്തെ പ്രധാന ലാൻഡ് മാർക്കുകൾ.
വിദ്യാലയങ്ങൾ
പദ്മശേഷാദ്രി ബാലഭവൻ സീനിയർ സെക്കണ്ടറി സ്‌കൂൾ, വേളാങ്കണ്ണി ഹയർ സെക്കണ്ടറി സ്‌കൂൾ, ശ്രീകൃഷ്ണസ്വാമി മെട്രിക്കുലേഷൻ ഹയർ സെക്കണ്ടറി സ്‌കൂൾ, സ്പ്രിംഗ്ഫീൽഡ് മെട്രിക്കുലേഷൻ, അവിച്ചി ഹൈ സ്‌കൂൾ, തായ് സത്യ മെട്രിക്കുലേഷൻ സ്‌കൂൾ, ഓൾ എഞ്ചൽസ് ഹയർ സെക്കണ്ടറി മെട്രിക്കുലേഷൻ സ്‌കൂൾ, സൂം കിഡ്‌സ് പ്ലേ സ്‌കൂൾ എന്നിവയാണ് കെ.കെ. നഗറിലെ പ്രധാന വിദ്യാലയങ്ങൾ.
ശിവൻ പാർക്ക്‌
പി.ടി. രാജൻ ശാലയിൽ ഉള്ള ശിവൻ പാർക്ക് നല്ല രീതിയിൽ പരാമരിക്കപ്പെട്ടു വരുന്ന ഒരു പാർക്ക് ആണ്. കെ.കെ. നഗർ ഹൗസിംഗ് ലേ ഔട്ട് കരട് തയ്യാറാക്കിയപ്പോൾ തമിഴ്‌നാട് ഹൗസിംഗ് ബോർഡ് ആണ് ഈ പാർക്ക് രൂപകൽപ്പന ചെയ്തത്. പിന്നീട് ഈ പാർക്ക് മുനിസിപ്പൽ കോർപ്പറേഷന് കൈമാറുകയായിരുന്നു. പാർക്കിന്റെ പ്രവേശന കവാടത്തിൽ 15 അടി ഉയരമുള്ള പരമശിവന്റെ പ്രതിമ സ്ഥാപിച്ചിരിക്കുന്നു. ഈ പാർക്കിനോടനുബന്ധിച്ച് വൃക്ഷത്തൈകൾ വിൽപ്പന ചെയ്യുന്ന ഒരു നഴ്‌സറിയും പ്രവർത്തിച്ചു വരുന്നു.
മുനുസ്വാമി ശാലൈ
നെശപ്പാക്കത്തു നിന്നും പോണ്ടിച്ചേരി ഗസ്റ്റ്് ഹൗസ് വഴി വിരുഗമ്പാക്കത്ത് ആർക്കോട് റോഡുമായി ചേരുന്ന ഒരു കിലോ മീറ്റർ ദൂരം വരുന്ന റോഡിന് മുനുസ്വാമി ശാലൈ എന്നാണ് പേര്. എസ്.ബി.ഐ., ഐ.സി.ഐ.സി.ഐ., യു.ടി.ഐ., ഐ.ഡി.ബി.ഐ., എന്നീ ബാങ്കുകളുടെ എ.ടി.എമ്മുകൾ മുനുസ്വാമി ശാലൈയിലുണ്ട്. ഇന്ത്യൻ ഓവർസീസ് ബാങ്കിന്റെ നെശപ്പാക്കം ബ്രാഞ്ചും മുനുസ്വാമി ശാലൈയിൽ പ്രവർത്തിച്ചു വരുന്നു.
അഴഗിരി സ്വാമി ശാലൈ
ഈ റോഡിന്റെ സിംഹഭാഗവും പദ്മശേഷാദ്രി ബാലഭവൻ സ്‌കൂളിന്റെ കോമ്പൗണ്ട് ആണ്. ഇവിടെ ഐ.സി.ഐ.സി.ഐ ബാങ്കിന്റേയും, ആക്‌സിസ് ബാങ്കിന്റേയും എ.ടി.എമ്മുകൾ ഉണ്ട്.
അവലംബം
വർഗ്ഗം:തമിഴ്നാട്ടിലെ പട്ടണങ്ങൾ വർഗ്ഗം:ചെന്നൈയുടെ പരിസരപ്രദേശങ്ങൾ
കമ്മീഷൻ ഓൺ സയന്റിഫിക് സൈൻസ് ഓഫ് ദി ഖുർആൻ ആൻഡ്‌ സുന്ന
കമ്മീഷൻ ഓൺ സയന്റിഫിക് സൈൻസ് ഓഫ് ദി ഖുർആൻ ആൻഡ്‌ സുന്ന (ഖുർആനിലും സുന്നത്തിലും ശാസ്ത്രസൂചന-കമ്മീഷൻ) -- എന്നത് ഷെയ്ഖ്‌ അബ്ദുൽ മജീദ്‌ അൽ-സിന്ദാനി, മുസ്ലിം വേൾഡ് ലീഗിൻറെ പിന്തുണയോടെ 1984-ൽ സൗദി അറേബ്യയിൽ സ്ഥാപിച്ച സംഘടന ആണ്. ഈ കമ്മീഷൻ 'ഇൻറർനാഷണൽ കമ്മീഷൻ' അല്ലെങ്കിൽ 'വേൾഡ് കമ്മീഷൻ ഓൺ സയന്റിഫിക് സൈൻസ് ഓഫ് ദി ഖുർആൻ ആൻഡ്‌ സുന്ന" എന്നും അറിയപ്പെടുന്നു. അബ്ദുല്ല അൽ-മുസ്‌ലി 2002-2003 (1423 ഹി ) വരെ ജനറൽ സെക്രട്ടറി ആയിരുന്നു.
ഇതിനു ശേഷം, അൽ-സിന്ദാനി മുസ്ലിം രാജ്യങ്ങളിലെ പാശ്ചാത്യ ശക്തികളുടെ ഇടപെടലുകൾക്കെതിരെ വന്ന ഒരു അറിയപ്പെട്ട നേതാവായി കണക്കാക്കപ്പെടുന്നു. അമേരിക്കൻ ധനകാര്യ വകുപ്പ് അദ്ദേഹത്തെ ഒസാമ ബിൻ ലാദൻറെ ആത്മീയ ഉപദേഷ്ടാക്കളിൽ പെട്ട ഒരാളായ 'പ്രത്യേകം നിയമിതനായ അന്താരാഷ്ട്ര തീവ്രവാദി' എന്നും ഐക്യരാഷ്ട്ര സഭ 1267 കമ്മിറ്റിയുടെ അൽ-ഖായിദയിൽ അംഗത്വമോ ബന്ധമോ ഉള്ള ആളുകളുടെ പട്ടികയിലും ഉൾപ്പെടുത്തിയിരിക്കുന്നു.
ഉദ്ദേശ്യങ്ങളും പ്രവർത്തനങ്ങളും - കമ്മീഷൻ തങ്ങളുടെ ലക്‌ഷ്യം 'ഖുർആനിലെയും സുന്നതിലെയും ശാസ്ത്രദൃഷ്ടാന്തങ്ങളെ കാണിക്കുക, പരിശോധിക്കുക, പ്രസിദ്ധീകരിക്കുക എന്ന് പ്രഖ്യാപിക്കുന്നു- ഇത് "ഖുർആൻ ബിഗ്‌-ബാംഗ് തിയറിയും, ബഹിരാകാശ സഞ്ചാരത്തെയും പോലുള്ള ശാസ്ത്രീയ കണ്ടെത്തലുകളെ മുമ്പേ പ്രവചിച്ചു" എന്ന  വാദത്തെ അഥവാ ബുക്കായിലിസത്തെ തെളിയിക്കാനുള്ള ശ്രമമായും കണക്കാക്കപ്പെടുന്നു.
2006-ൽ കമ്മീഷൻ എട്ടാമത് 'ഖുർആനിലും സുന്നത്തിലും ശാസ്ത്രസൂചനകൾ' എന്ന അന്താരാഷ്ട്രയോഗം നടത്തി. ആദ്യത്തെ ഇത്തരം യോഗം 1987-ൽ പാകിസ്താൻ സർക്കാർ ഏതാണ്ട് രണ്ടു മില്ല്യൻ ഡോളർ ചെലവാക്കിയ "ഇരുനൂറോളം ലോകത്തുടനീളമുള്ള   മുസ്ലിം പ്രതിനിധികളുടേ" തായിരുന്നു. എഴാമാത്തെ, ദുബായിൽ നടന്നതിൽ "നൂറ്റമ്പതിലധികം ശാസ്ത്രജ്ഞരും ഗവേഷകരും " ഉള്ളതായിരുന്നു കുവൈറ്റിൽ നടന്ന എട്ടാമാത്തെതിൽ ശ്രദ്ധേയമായത്, എയിഡ്സ് രോഗത്തിന് ശമനമായി "പ്രവാചക ചര്യയിൽ മറ്റു പല രോഗങ്ങൾക്ക് മരുന്നായി വിധിക്കപ്പെട്ട പച്ചിലസത്തിൻറെ " ഉപയോഗസാധ്യതയെ പറ്റിയുള്ള അറിയിപ്പായിരുന്നു വിവാദങ്ങൾ
ഈ കമ്മീഷനെ പറ്റിയുള്ള ഒരു വിമർശനം- ഖുർആനിക ശാസ്ത്രാത്ഭുതങ്ങൾ "വളരെ സുവ്യക്തവും സ്വാഭാവികവും" പിന്നെ " വിവിധ മേഖലയിൽ നിന്നുള്ള ഒരു കൂട്ടം പ്രമുഖ അമുസ്ലിം ശാസ്ത്രജ്ഞർ അത് സാക്ഷ്യപ്പെടുതിയിട്ടുണ്ടെന്നതും " തെളിയിക്കാനുള്ള ആവേശത്തിനിടെ കമ്മീഷൻ ഇത്തരം അമുസ്ലിം പണ്ഡിതന്മാരുടെ തെറ്റിദ്ധരിപ്പിക്കുന്നതും, സന്ദർഭത്തിൽ നിന്ന് അടർത്തിയെടുതതുമായ പ്രസ്താവനകൾ പ്രചരിപ്പിച്ചു -എന്നതാണ്. 1984-ൽ, കമ്മീഷൻ അംഗം മുസ്തഫാ അബ്ദുൽ ബാസിത് അഹമദ് അമേരിക്കയിലെ അമുസ്ലിം ശാസ്ത്രജ്ഞരെ ഖുർആനിലെ അത്ഭുത ദൃഷ്ടാന്തങ്ങളെ വിലയിരുത്താനായി വിളിക്കാൻ പോവുകയുണ്ടായി. പക്ഷെ, 2002-ൽ അമേരിക്കൻ പത്രമായ 'വാൾ സ്ട്രീറ്റ് ജേർണലിൻറെ' ലേഖനത്തിൽ പല അമുസ്ലിം ശാസ്ത്രജ്ഞരും കമ്മീഷൻ അവരുടെ  പ്രസ്താവനകൾ കിട്ടാനായി പ്രത്യേകിച്ച് വളരെയധികം പ്രചരിപ്പിച്ച ഷെയ്ഖ്‌ അബ്ദുൽ മജീദ്‌ സന്ദാനിയുമായുള്ള കൂടിക്കാഴ്ചകളും, 'തീർത്തും നിഷ്പക്ഷം' എന്ന വാഗ്ദാനങ്ങളും   പോലെയുള്ള   പല സംശയകരമായ  നടപടികളെപ്പറ്റി വിവരിച്ചു. ശാസ്ത്രജ്ഞരെ കമീഷൻ കോൺഫറസുകളിൽ എത്തിക്കാനായി അവർക്കും ഭാര്യമാർക്കും ഫസ്റ്റ് ക്ലാസ്സ് വിമാന ടിക്കറ്റും, മികച്ച ഹോട്ടലുകളിൽ മുറികളും, ആയിരം ഡോളർ പ്രതിഫലമല്ലാത്ത തുകയും, മുസ്ലിം നേതാക്കളുമായി വൻ ഡിന്നരുകളും - ഉദാഹരണത്തിന്, പാകിസ്താനി പ്രസിഡണ്ട് മുഹമ്മദ്‌ സിയാ-ഉൽ-ഹഖുമായി -അദ്ദേഹം വിമാനാപകടത്തിൽ കൊല്ലപ്പെടുന്നതിനു തൊട്ടുമുമ്പായി -ഇസ്ലാമാബാദിൽ കൊട്ടാരസദ്യയും മറ്റും നൽകി. അഹമദ് ഒരു ശാസ്ത്രജ്ഞന് ഒരു ക്രിസ്റ്റൽ ക്ലോക്കും നൽകി.
സമുദ്രശാസ്ത്രജ്ഞൻ വില്ല്യം ഹേ ഇത്തരം അഭിമുഖങ്ങളിൽ 'കെണിയിൽ' വീഴ്ത്തപ്പെട്ടിട്ടുണ്ടെന്നു പരാതിപ്പെട്ടു; അതേസമയം,  ഭ്രൂണശാസ്ത്രജ്ഞൻ ജെറാൾഡ് ഗോരിന്ജെർ ശാസ്ത്രജ്ഞരും യോഗസംഘാടകരും തമ്മിൽ 'പരസ്പര ധാരണ' ഉണ്ടായിരുന്നുവെന്നു വാദിച്ചു. മെയിൻസ് സർവകലാശാലയിലെ റിട്ടയർഡ് ഭൂമിശാസ്ത്രജ്ഞൻ ആൽഫ്രെഡ്‌ ക്രോനെർക്ക്  അദ്ദേഹം കോൺഫറൻസിൽ നടത്തിയ 'സന്ദർഭത്തിൽ നിന്ന് അടർത്തിയെടുത്ത'പരാമർശങ്ങളെ പറ്റി വിശദീകരിക്കാൻ ഒരു പൊതുവായ  ഇമെയിൽ മറുപടി തന്നെ ഉണ്ട്- ഇതിൽ , ഒരു യോഗത്തിൽ പറയപ്പെട്ട  മുസ്ലിം മാപ്പുസാക്ഷിവാദക്കാരാൽ ഉപയോഗിക്കപ്പെടുന്ന , പ്രസ്താവനയിലേക്ക് നയിച്ച സാഹചര്യത്തെക്കുറിച്ചും വിശദീകരിക്കുന്നുണ്ട്. ആൽഫ്രെഡ്‌ ക്രോനെർ, വില്ല്യം ഹേ, ആലിസൺ (പീറ്റ്) പാമർ, പ്രൊഫ. ടോം ആംസ്ട്രോങ്ങ്‌ എന്നിവർ എന്തെല്ലാം യഥാർത്ഥത്തിൽ നടന്നു, എങ്ങനെ അവരുടെ അവരുടെ പരാമർശങ്ങൾ വെട്ടിമുറിക്കപ്പെട്ടു എന്നതെല്ലാം വീണ്ടും   ചില അഭിമുഖങ്ങളിലൂടെ ലഭ്യമായിട്ടുണ്ട്. 'ദി റാഷ്നലൈസർ' നടത്തിയ ഈ അഭിമുഖങ്ങൾ യൂട്യൂബിൽ ലഭ്യമാണ്. ലഘുചിത്രം|Commission on Scientific Signs in the Quran and Sunnah
തിയോഡോറ ക്രാജെവ്‌സ്ക
തിയോഡോറ ക്രാജെവ്‌സ്ക (മുമ്പ്, കോസ്‌മോവ്‌സ്ക, തിയോഡോറ എന്ന പേര് ജർമ്മൻവൽക്കരിക്കപ്പെട്ടത്; 1854-1935) പോളണ്ടിൽ ജനിച്ച ഒരു ഓസ്‌ട്രോ-ഹംഗേറിയൻ ഡോക്ടറും എഴുത്തുകാരിയും അദ്ധ്യാപികയുമായിരുന്നു.
ചെറുപ്പകാലത്ത്, ക്രാജെവ്സ്ക വിദ്യാലയങ്ങളിൽ ജോലി ചെയ്തതോടൊപ്പം നോവലുകൾ രചിക്കുകയും ചെയ്തു. 1883-ൽ വൈദ്യശാസ്ത്ര പഠനത്തിനായി സ്വിറ്റ്‌സർലൻഡിലേക്ക് മാറിക്കൊണ്ട് അവൾ തന്റെ കുടുംബത്തെ അത്ഭുതപ്പെടുത്തി. 1892-ൽ, ബോസ്നിയ ഹെർസഗോവിനയിൽ പൊതുജനാരോഗ്യ രംഗത്ത് ഉദ്യോഗസ്ഥയായി ജോലി ചെയ്യാൻ ഓസ്ട്രിയ-ഹംഗറി അധികൃതർ അവളെ ചുമതലപ്പെടുത്തി. ബോസ്നിയ, ഹെർസഗോവിന, ഓസ്ട്രിയ-ഹംഗറി എന്നിവിടങ്ങളിൽ വൈദ്യശാസ്ത്രം പരിശീലിക്കുന്ന ആദ്യ വനിതകളിൽ ഒരാളായ ക്രാജെവ്സ്ക പ്രധാനമായും പ്രത്യേകതരം ആരോഗ്യപ്രശ്നങ്ങൾക്ക് ഇരയാകുമെന്ന് അവർ കരുതിയിരുന്ന ബോസ്നിയൻ മുസ്ലീം വനിതകളെയാണ് പ്രധാനമായും ചികിത്സയ്ക്ക് വിധേയമാക്കിയത്. സ്ത്രീകളുടെ അവസ്ഥയെക്കുറിച്ചും മുസ്ലീം സമുദായത്തിലെ ആചാരങ്ങളെക്കുറിച്ചും ക്രാജെവ്സ്ക അക്കാലത്ത് വിശദമായ കുറിപ്പുകൾ എഴുതിയിരുന്നു. 1989-ൽ പ്രസിദ്ധീകരിക്കപ്പെട്ട ഈ രചനകൾ മുസ്‌ലിംകൾക്ക് ആ കാലഘട്ടത്തിലുണ്ടായിരുന്ന സാധാരണമായിരുന്ന രക്ഷാകർതൃ മനോഭാവം വെളിപ്പെടുത്തുന്നവയായിരുന്നു. ആസ്ട്രോ-ഹങ്രേറിയൻ സാമ്രാജ്യത്തിൻറെ തകർച്ചയ്ക്ക് ശേഷം ക്രാജെവ്‌സ്ക ബോസ്നിയയിൽ താമസം തുടർന്നുവെങ്കിലും കാഴ്ചശക്തി നഷ്ടപ്പെട്ടത് 1922-ൽ വിരമിക്കാൻ അവളെ നിർബന്ധിതയാക്കി. 1928-ൽ അവൾ വാർസോയിലേക്ക് മടങ്ങിപ്പോകുകയും, പിന്നീട് ഈ തീരുമാനത്തിൽ ഖേദിച്ച അവർ അവിടെവച്ച് അന്തരിക്കുകയും ചെയ്തു.
കുടുംബവും വിദ്യാഭ്യാസവും
മുമ്പ് റഷ്യൻ പോളണ്ടിന്റെ ഭാഗമായിരുന്ന വാർസയിലെ ഒരു ബുദ്ധിജീവികളുടെ കുടുംബത്തിലാണ് തിയോഡോറ കോസ്മോവ്സ്ക എന്ന പേരിൽ അവർ ജനിച്ചത്. പിതാവ്, ഇഗ്നസി, ഒരു വിദ്യാലയത്തിൽ അദ്ധ്യാപകനായി ജോലി ചെയ്തപ്പോൾ മാതാവ് സെവെറിന (മുമ്പ്, ഗ്ലോവ്സിൻസ്ക) ദമ്പതികളുടെ എട്ട് പെൺമക്കളെ പോറ്റി വളർത്തുന്നതിൽ ശ്രദ്ധിച്ചു. ഈ കുടുംബം സ്കോഡോവ്സ്കിസുമായി സുഹൃത്തുക്കളായിരുന്നതിനാൽ, അവരുടെ മകൾ മരിയ കോസ്മോവ്സ്കി കുടുംബത്തിലെ പെൺമക്കളോടൊപ്പം കളിച്ചുവളർന്നു. വാഴ്സോയിലെ പ്രശസ്തമായ വനിതാ ജിംനേഷ്യത്തിൽ നിന്ന് ബിരുദം നേടിയ ശേഷം, തിയോഡോറ കോസ്മോവ്സ്ക ടീച്ചർ പരീക്ഷയിൽ വിജയിക്കുകയും ജിംനേഷ്യം വിദ്യാർത്ഥികളെ ഗണിതശാസ്ത്രം പഠിപ്പിക്കാൻ തുടങ്ങുകയും ചെയ്തു. 1876-ൽ ക്ലാസിക്കൽ ഫിലോളജി പ്രൊഫസറായ ഇഗ്‌നസി ക്രാജെവ്‌സ്‌കിയെ വിവാഹം കഴിച്ചതോടെ അവൾ തൻറെ ജോലി ഉപേക്ഷിച്ചു. എഴുത്തുകാരനായ അലക്‌സാണ്ടർ സ്വിറ്റോചോവ്‌സ്‌കി, സ്‌കോഡോവ്‌സ്‌കിസ് എന്നിവരുൾപ്പെടെയുള്ള ബുദ്ധിജീവി വർഗ്ഗത്തിലെ വിവിധ അംഗങ്ങളെ ദമ്പതികൾ അവരുടെ വീട്ടിൽ സ്വീകരിച്ചിരുന്നു. നോവലുകൾ, കവിതകൾ, സാഹിത്യ നിരൂപണങ്ങൾ എന്നിവ എഴുതാനും വിവർത്തനം ചെയ്യാനും ഈ ബന്ധങ്ങൾ ക്രാജെവ്സ്കയെ സ്വാധീനിച്ചു.
1881-ൽ ഭർത്താവിന്റെ മരണം ക്രാജെവ്‌സ്കയുടെ ജീവിതത്തിലെ ഒരു വഴിത്തിരിവായി മാറി. ആദ്യം തന്റെ അധ്യാപന ജീവിതം പുനരാരംഭിച്ചതോടൊപ്പം, അമ്മായിമാരായ ലിയോകാഡിയയും ബ്രോണിസ്‌ലാവ കോസ്‌മോവ്‌സ്കയും നടത്തുന്ന ഒരു സ്വകാര്യ ജിംനേഷ്യത്തിൽ ജോലിയെടുത്ത് അവർ നോവലുകൾ എഴുതുന്നത് തുടർന്നു. അക്കാലത്തെ യുവ പോളിഷ് വിധവകൾ പുനർവിവാഹം കഴിക്കുമെന്ന് പ്രതീക്ഷിച്ചിരുന്നുവങ്കിലും ക്രജെവ്സ്ക സാമൂഹിക മാനദണ്ഡങ്ങൾക്കും മാതാപിതാക്കളുടെ ഇംഗിതത്തിനും വിരുദ്ധമായി പ്രവർത്തിച്ചു. 1883-ൽ വാർസോ വിട്ടുപോയ ക്രാജെവ്‌സ്ക  സ്വിറ്റ്സർലൻഡിലേക്ക് പോയി അവിടെ ജനീവ സർവകലാശാലയിൽ ഉപരിപഠനത്തിന് ചേർന്നു. ക്രാജെവ്‌സ്ക ആദ്യം ഫിസിയോളജി പഠിക്കുകയും, സർവകലാശാലയുടെ ചരിത്രത്തിലെ ആദ്യത്തെ വനിതാ ടീച്ചിംഗ് അസിസ്റ്റന്റായതിനേത്തുടർന്ന് വൈദ്യശാസ്ത്ര പഠനവും നടത്തി. സ്വിറ്റ്സർലൻഡിലെ പോളിഷ് പ്രവാസികളുടെ പ്രവർത്തനങ്ങളിൽ സജീവമായി ഏർപ്പെട്ടിരുന്ന അവർ അസോസിയേഷൻ ഓഫ് പോളിഷ് സ്റ്റുഡൻറ്സ് എന്ന സംഘടനയുടെ പ്രസിഡന്റായും സേവനമനുഷ്ഠിച്ചു.
മെഡിക്കൽ ജീവിതം
1892 നവംബർ 28-ലെ രാജകീയ ഉത്തരവ് പ്രകാരം തിയോഡോറ ക്രാജെവ്‌സ്കയെ ക്യാപ്റ്റൻ റാങ്കോടെ ടുസ്‌ല ജില്ലയിലെ പബ്ലിക് ഹെൽത്ത് ഉദ്യോഗസ്ഥയായി (അംതാർസ്‌റ്റിൻ) തിരഞ്ഞെടുത്തു. പ്രസവ ചികിത്സ, ഗൈനക്കോളജിക്കൽ നടപടിക്രമങ്ങളിൽ പരിചയം നേടുന്നതിനായി, വിയന്നയിലെ ഒരു ക്ലിനിക്കിൽ അവർ പരിശീലനം നേടി. അക്കാലത്ത് ഓസ്ട്രിയ-ഹംഗറിയിൽ സ്ത്രീകൾക്ക് മെഡിസിൻ പഠിക്കാനോ പരിശീലിക്കാനോ കഴിയുമായിരുന്നില്ല, നേരേ മറിച്ച് ബോസ്നിയ ഹെർസഗോവിനയിൽ സാധ്യമായിരുന്നുവെങ്കിലും, അവിടെ മുസ്ലീം സ്ത്രീകൾ പുരുഷ ഡോക്ടർമാരാൽ ചികിത്സിക്കപ്പെടാൻ വിസമ്മതിച്ചു. ബോസ്നിയ ഹെർസഗോവിനയിലെ മാത്രമല്ല, ഓസ്ട്രിയ-ഹംഗറിയിലെയും ആദ്യത്തെ വനിതാ ഡോക്ടർമാരിൽ ഒരാളായിരുന്നു ക്രാജെവ്സ്ക. ബോസ്നിയൻ സ്ത്രീകളെ ചികിത്സിക്കാൻ നിയമിക്കപ്പെട്ട ആകെയുള്ള ഏഴ് സ്ത്രീകളിലെ മൂന്ന് റഷ്യൻ പൗരന്മാരിൽ ഒരാളും രണ്ട് വംശീയ പോളീഷുകാരിൽ ഒരാളുമായിരുന്നു ക്രാജെവ്സ്ക. തന്റെ ഓഫീസിൽ ജോലി ഏറ്റെടുക്കുന്നതിന് മുമ്പ്, ക്രാജെവ്സ്കയ്ക്ക് ഓസ്ട്രോ-ഹംഗേറിയൻ പൗരത്വം എടുക്കേണ്ടി വന്നു. സൈനിക മേധാവികളുമായുള്ള അടിക്കടിയുള്ള അഭിപ്രായവ്യത്യാസങ്ങളെത്തുടർന്ന് നിയമനത്തിന് തൊട്ടുപിന്നാലെ രാജിവച്ച ചെക്ക് സ്വദേശി അന്ന ബയേറോവയുടെ പിൻഗാമിയായി അവർ സ്ഥാനമേറ്റെടുത്തു. മുഖ്യമായും ബോസ്നിയൻ മുസ്ലീം സ്ത്രീകളെ പരിപാലിക്കാൻ ബയേറോവ തയ്യാറായില്ല, എന്നാൽ അവളുടെ മേലുദ്യോഗസ്ഥർ പ്രതീക്ഷിച്ചിരുന്നതുപോലെ, ക്രാജെവ്സ്ക ആ ദൗത്യം ഏറ്റെടുത്തു.
വിരമിക്കൽ
1914-ൽ സരയാവോയിലെ ക്രാജെവ്സ്കയുടെ വീട്ടിൽ നിന്ന് നൂറുകണക്കിന് മീറ്റർ അകലെയുണ്ടായി ആർച്ച്ഡ്യൂക്ക് ഫ്രാൻസ് ഫെർഡിനാൻഡിന്റെ കൊലപാതകത്തെത്തുടർന്ന് പൊട്ടിപ്പുറപ്പെട്ട ഒന്നാം ലോകമഹായുദ്ധം ബോസ്നിയ ഹെർസഗോവിനയിൽ ഓസ്ട്രോ-ഹംഗേറിയൻ ഭരണം അവസാനിപ്പിച്ചു. ബോസ്നിയയിലെയും ഹെർസഗോവിനയിലെയും ഉയർന്ന വർഗ്ഗത്തിലെ ഭൂരിഭാഗം പോളീഷ് വംശജരും പുതുതായി സ്ഥാപിതമായ രണ്ടാം പോളിഷ് റിപ്പബ്ലിക്കിലേക്ക് മാറിയപ്പോൾ, ക്രാജെവ്സ്ക അവിടെത്തന്നെ തുടർന്നു. യുദ്ധസമയത്ത് തിമിരം മൂലം അവളുടെ കാഴ്ചശക്തി കുറഞ്ഞതോടെ പ്രാഗിൽ നടത്തിയ ഒരു ശസ്ത്രക്രിയ വിജയിച്ചില്ല. 1922 ആയപ്പോഴേക്കും അവൾക്ക് ജോലിയിൽനിന്ന് വിരമിക്കേണ്ടിവന്നു.
ഡയറി
നിരവധി റിപ്പോർട്ടുകളും വിശദമായ ഡയറിയും അവശേഷിപ്പിച്ചുകൊണ്ടാണ് ക്രാജെവ്‌സ്ക കടന്നുപോയത്. വാർദ്ധക്യത്തിൽ, ക്രാജെവ്സ്ക ഈ രചനകൾ അവളുടെ സുഹൃത്ത് സോഫിയ ഗ്രബോവ്സ്കയെ ഏൽപ്പിച്ചിരുന്നു. ക്രാജെവ്‌സ്കയുടെ അനന്തരവൻ, സ്ബിഗ്നീവ് ഡാനിയെലാക് അവളുടെ ഡയറി എഡിറ്റ് ചെയ്യുകയും 1989-ൽ പോളണ്ടിൽ പ്രസിദ്ധീകരിക്കുകയും ചെയ്തു. ഇതിൻറെ യഥാർത്ഥ കൈയെഴുത്തുപ്രതി ഒസോലിനിയത്തിൽ സൂക്ഷിച്ചിരിക്കുന്നു. അതിന്റെ ഭാഗങ്ങൾ ബോസ്നിയൻ എഴുത്തുകാരി മറീന ട്രൂമിച്ച് സെർബോ-ക്രൊയേഷ്യൻ ഭാഷയിലേക്ക് വിവർത്തനം ചെയ്യാൻ ആരംഭിച്ചുവെങ്കിലും പൂർത്തിയാക്കുന്നതിന് മുമ്പ് അവർ മരണമടഞ്ഞു.
അവലംബം
വർഗ്ഗം:1854-ൽ ജനിച്ചവർ വർഗ്ഗം:1935-ൽ മരിച്ചവർ
ഹിമാലയൻ ഗോരൽ
ഹിമാലയ പ്രദേശങ്ങളിൽ കാണപ്പെടുന്ന കുളമ്പുകൾ ഉള്ള ഒരു സസ്യഭുക്കാണ്   ഹിമാലയൻ ഗോരൽ (Himalayan Goral ). മാനുകളുമായും ആടുകളുമായും സാദൃശ്യം ഉള്ള ഇവയുടെ ശാസ്ത്രീയനാമം Naemorhedus goral എന്നാണ്. ആവാസ സ്ഥാനങ്ങളുടെ നാശം നിമിത്തം ഇവ വംശനാശ ഭീഷണി നേരിടുന്നു.
അസോസിയേറ്റഡ് രാജ്യം
ഒരു പരിധിവരെ രാഷ്ട്രസ്വഭാവമുള്ള ഒരു പ്രദേശവും (സാധാരണഗതിയിൽ) കൂടുതൽ വലിപ്പമുള്ളതും ശക്തവുമായ മറ്റൊരു രാജ്യവും തമ്മിലുള്ള സ്വതന്ത്ര ബന്ധത്തിലെ ചെറു കക്ഷിയെയാണ് അസോസിയേറ്റഡ് രാജ്യം എന്നു വിളിക്കുന്നത്. സംരക്ഷിതരാജ്യം എന്ന പേരുപയോഗിക്കുന്ന തരം ബന്ധങ്ങളിൽ ഈ പേര് ബാധകമല്ല. ഇത്തരം സ്വതന്ത്ര സഹകരണത്തിന്റെ വിശദാംസങ്ങൾ ഐക്യരാഷ്ട്രസംഘടനയുടെ പൊതുസഭയുടെ 1541 (XV) പ്രമേയത്തിലെ ആറാം തത്ത്വത്തിൽ ഉൾപ്പെടുത്തിയിട്ടുണ്ട്. സ്വതന്ത്ര സഹകരണക്കരാറോ അസോസിയേറ്റഡ് സ്റ്റേറ്റ്‌ഹുഡ് ആക്റ്റോ ഇതിൽ ഉൾപ്പെടുന്ന രാജ്യങ്ങൾക്ക് ബാധകമായിരിക്കും. കുക്ക് ദ്വീപുകൾ, നിയുവേ എന്നീ രാജ്യങ്ങ‌ളുടെ കാര്യത്തിൽ ഇവരുടെ സ്വതന്ത്ര സഹകരണം സംബന്ധിച്ച വിശദാംശങ്ങൾ പല രേഖകളിലായാണുള്ളത്. ഈ രാജ്യങ്ങളുടെ ഭരണഘടനയും, 1983-ൽ ന്യൂസിലാന്റും കുക്ക് ദ്വീപുകളൂം തമ്മിൽ കൈമാറിയ കത്തുകളൂം 2001-ലെ ജോയിന്റ് സെന്റിനറി പ്രഖ്യാപനവും ഇത്തരം രേഖകളിൽ പെടുന്നു. സ്വതന്ത്ര സഹകരണത്തിലേർപ്പെടുന്ന രാജ്യങ്ങൾക്ക് സ്വാതന്ത്ര്യമുണ്ട് എന്നും ഇല്ലെന്നും വിവരിക്കപ്പെടാറുണ്ട്. പക്ഷേ അന്താരാഷ്ട്ര നിയമങ്ങളനുസരിച്ച് സ്വതന്ത്ര സഹകരണത്തിൽ ഏർപ്പെട്ടുവോ ഇല്ലയോ എന്നത് ഒരു രാജ്യത്തിന്റെ നിയമപരമായ നിലനിൽപ്പിനെ ബാധിക്കുന്നില്ല.
അനൗപചാരികമായി ഈ പ്രയോഗം കൂടുതൽ വ്യാപ്തിയിൽ കാണാവുന്നതാണ്. കൊളോണിയൽ കാലത്തിനുശേഷമുള്ള ഒരു തരം പരസ്പരധാരണയോടെയുള്ള സംരക്ഷണമോ, സംരക്ഷിത രാജ്യമോ, തുല്യരല്ലാത്ത രാജ്യങ്ങൾ ചേർന്നുള്ള കോൺഫെഡറേഷനോ (പ്രത്യേകിച്ച് ദുർബലരായ രാജ്യം ശക്തമായ രാജ്യത്തിന് സാധാരണഗതിയിൽ സ്വതന്ത്രരാജ്യങ്ങൾ കൈവശം വയ്ക്കുന്ന അധികാരങ്ങളിൽ ചിലത് വിട്ടുനൽകുന്ന സ്ഥിതിയുള്ളപ്പോൾ - സാധാരണഗതിയിൽ ഇത് പഴയ കൊളോണിയൽ ശക്തിക്കായിരിക്കും) ഇത്തരം പ്രയോഗത്തിന്റെ പരിധിയിൽ വന്നേയ്ക്കാം. ഇത്തരം ബന്ധത്തിൽ ശക്തരായ രാജ്യത്തിന് പ്രതിരോധം, വിദേശബന്ധങ്ങൾ, വിപണിയിലെ പ്രവേശനാനുമതി പോലുള്ള സാമ്പത്തികനേട്ടങ്ങൾ എന്നിവ ലഭ്യമായിരിക്കും.
ഫെഡറസിയിൽ വിദേശകാര്യത്തിലും പ്രതിരോധത്തിലുമൊഴികെ മറ്റു വിഷയങ്ങളിൽ സ്വയംഭരണം നടത്തുന്ന ഒരു യൂണിറ്റിന് അസോസിയേറ്റ് രാജ്യത്തോട് സാമ്യമുണ്ട് എന്ന് പറയാം. പക്ഷേ അന്താരാഷ്ട്ര നിയമമനുസരിച്ച് ഇത് പൂർണ്ണമായും വ്യത്യസ്ത സാഹചര്യമാണ്. ഫെഡറസിയിലെ യൂണിറ്റുകൾ സ്വതന്ത്ര രാജ്യങ്ങളല്ല എന്നതുതന്നെയാണ് പ്രധാന വ്യത്യാസം. സ്വാതന്ത്ര്യം നേടാനുള്ള സാഹചര്യവും ഇത്തരം യൂണിറ്റുകൾക്കില്ല.
ഔപചാരിക ബന്ധത്തിലുള്ള രാജ്യങ്ങൾ
അമേരിക്കൻ ഐക്യനാടുകളുടെ ആദ്യ അസോസിയേറ്റഡ് രാജ്യമായിരുന്നത് കോമൺവെൽത്ത് ഓഫ് ഫിലിപ്പീൻസ് ആയിരുന്നു. 1935-1946 കാലഘട്ടത്തിൽ ഈ രാജ്യത്തിന്റെ വിദേശബന്ധങ്ങളും സൈനിക കാര്യങ്ങളും കൈകാര്യം ചെയ്തിരുന്നത് അമേരിക്കൻ ഐക്യനാടുകളായിരുന്നു. പക്ഷേ ഭരണഘടനയനുസരിച്ച് ഈ രാജ്യം പ്രത്യേക നിലനിൽപ്പുള്ളതും ആഭ്യന്തരകാര്യങ്ങളുടെ നടത്തിപ്പിൽ സ്വാതന്ത്ര്യമുള്ളതുമായിരുന്നു.
കുക്ക് ദ്വീപുകൾ, നിയുവേ എന്നീ രാജ്യങ്ങൾക്ക് "സ്വതന്ത്ര സഹകരണത്തിനുള്ളിൽ സ്വന്തം ഭരണം" എന്ന സ്ഥാനമുണ്ട്. ന്യൂസിലാന്റിന് ഈ രാജ്യങ്ങളെ ബാധിക്കുന്ന നിയമങ്ങൾ നടപ്പാക്കുവാൻ സാധിക്കുകയില്ല. ചില സാഹചര്യങ്ങളിൽ ഈ രാജ്യങ്ങളെ പരമാധികാര രാജ്യങ്ങൾ എന്നുതന്നെ കണക്കാക്കാവുന്നതാണ്. വിദേശബന്ധങ്ങളുടെ കാര്യത്തിൽ രണ്ടു രാജ്യങ്ങളും പരമാധികാര രാജ്യങ്ങളെപ്പോലെയാണ് ഇടപെടലുകൾ നടത്തുന്നത്. ഐക്യരാഷ്ട്രസംഘടനയുടെ ഉടമ്പടികളിലും സംഘടനകളിലും ഒരു രാജ്യം എന്ന നിലയ്ക്ക് പ്രവേശിക്കുവാൻ ഈ രാജ്യങ്ങൾക്ക് സാധിക്കും. ഈ രാജ്യങ്ങളെ ഭരണഘടനാപരമായി പരമാധികാരമുള്ള രാജ്യങ്ങളായി ന്യൂസിലാന്റ് കണക്കാക്കുന്നില്ല. ഇവർ ന്യൂസിലാന്റ് പൗരത്വം തുടർന്നും ഉപയോഗിക്കുന്നതാണ് ഇതിനു കാരണം. ഈ രണ്ടു രാജ്യങ്ങളും സ്വന്തം പൗരത്വവും കുടിയേറ്റസംവിധാനങ്ങളും രൂപപ്പെടുത്തിയിട്ടുണ്ട്.
ടോക്‌ലവ് (ന്യൂസിലന്റിനെ ആശ്രയിക്കുന്ന ഒരു രാജ്യം) ന്യൂസിലാന്റുമായി സ്വതന്ത്ര സഹകരണത്തിലുള്ള മൂന്നാമത്തെ രാജ്യമാകണോ അതോ ന്യൂസിലന്റിന്റെ ഭാഗമായി തുടരണോ എന്ന് നിർണ്ണയിക്കാൻ 2006 ഫെബ്രുവരിയിൽ ഒരു റെഫറണ്ടം നടത്തുകയുണ്ടായി. ഭൂരിപക്ഷം പേരും സ്വതന്ത്ര സഹകരണം വേണം എന്ന് വോട്ടു ചെയ്തുവെങ്കിലും ആവശ്യമുള്ള മൂന്നിൽ രണ്ട് ഭൂരിപക്ഷം ലഭിക്കാത്തതിനാൽ നിലവിലുള്ള സ്ഥിതി തുടരുകയാണ്. ഐക്യരാഷ്ട്രസംഘടനയുടെ മേൽനോട്ടത്തിൽ 2007-ൽ തിരഞ്ഞെടുപ്പു നടന്നുവെങ്കിലും സമാനമായ ഫലമാണ് ലഭിച്ചത്. 16 വോട്ടുകൂടി ലഭിച്ചിരുന്നുവെങ്കിൽ ഈ രാജ്യവും സ്വതന്ത്ര സഹകരണത്തിലേയ്ക്കു നീങ്ങിയേനെ.
സമാനമായ മറ്റു ബന്ധങ്ങൾ
ഒരു രാഷ്ട്രീയ അസ്തിത്വത്തിനുമേൽ മറ്റൊരു രാജ്യത്തിന് അധികാരമുള്ള മറ്റു സാഹചര്യങ്ങളുണ്ട്. പ്രത്യേക രാഷ്ട്രീയ സംവിധാനവും സ്വയംഭരണവുമുള്ള പരാശ്രയ ഭൂവിഭാഗങ്ങൾ ഇതിനുദാഹരണമാണ്. ഇത്തരം പ്രദേശങ്ങൾക്ക് പരമാധികാരമുണ്ടാകില്ല. ചില സഹകരണ ഉടമ്പടികളിലൂടെ ചില പരമാധികാര രാജ്യങ്ങൾ കുറച്ച് അധികാരം മറ്റു രാജ്യങ്ങൾക്ക് നൽകാറുണ്ട്. സാധാരണഗതിയിൽ വിദേശകാര്യവും പ്രതിരോധവുമാണ് ഇത്തരത്തിൽ നൽകുന്നത്.
മറ്റു രാജ്യങ്ങൾക്ക് അധീശാധികാരം നൽകിയിട്ടുള്ള രാജ്യങ്ങൾ
ഹിമാലയത്തിലെ ബുദ്ധമതവിശ്വാസമുള്ളതും രാജഭരണം നിലനി‌ൽക്കുന്നതുമായ ഭൂട്ടാൻ എന്ന രാജ്യത്തിന്റെ വിദേശനയം ഭാഗികമായി നടപ്പിലാക്കുന്നത് ഇന്ത്യയാണ് (1949 മുതൽ 2007 വരെ. ) ഒരർത്ഥത്തിൽ ഇന്ത്യ ബ്രിട്ടീഷ് കോളനി ഭരണാധികാരികളുടെ സംരക്ഷണജോലി ഏറ്റെടുക്കുകയായിരുന്നു. ഇത് ഒരു അയഞ്ഞ സഹകരണമായി കണക്കാക്കാവുന്നതാണ്. ഭൂട്ടാൻ ഭരണഘടനാപരമായി സ്വതന്ത്രമായ രാജ്യമാണ്. ഇന്ത്യയുമായി ലയിക്കുന്നതിനു മുൻപ് (1947–1975) ഇത്തരമൊരു ബന്ധം സിക്കിമുമായും നിലനിന്നിരുന്നു. ഇപ്പോൾ സിക്കിം ഇന്ത്യയുടെ ഭാഗമായ ഒരു സംസ്ഥാനമാണ്.
റിപ്പബ്ലിക് ഓഫ് ടാടാർസ്ഥാനിലെ (1990–2000) ഒരു നിയമം, റഷ്യൻ ഫെഡറേഷനും ഈ രാജ്യവും തമ്മിലുള്ള ഒരു ഉടമ്പടി (ട്രീറ്റി ഓഫ് മ്യൂച്വ്ല് ഡെലിഗേഷൻ ഓഫ് പ്ലെനിപൊട്ടൻഷ്യറീസ്1994), എന്നിവ പ്രകാരം 1994 മുതൽ 2000 വരെ ടാടാർസ്ഥാൻ അന്താരാഷ്ട്ര നിയമമനുസരിച്ച് ഒരു പരമാധികാര രാഷ്ട്രമായി കണക്കാക്കപ്പെട്ടിരുന്നെങ്കിലും റഷ്യയുമായി അസോസിയേഷനിലായിരുന്നു.
അബ്ഘാസിയ, ട്രാൻസ്നിസ്ട്രിയ (യു.എസ്.എസ്.ആറിന്റെ ഭാഗമായ ജോർജ്ജിയ, മോൾഡോവ എന്നിവയിൽ നിന്ന് വിഘടിച്ച ഭാഗികമായ അംഗീകാരം മാത്രം ലഭിച്ച സ്വയം പ്രഖ്യാപിത റിപ്പബ്ലിക്കുകൾ) എന്നീ രാജ്യങ്ങൾ അവരുടെ സ്വാതന്ത്ര്യത്തിനുശേഷം റഷ്യൻ ഫെഡറേഷനുമായി ലയിക്കാനാണ് ഉദ്ദേശിച്ചിരുന്നത്. ട്രാൻസ്നിസ്ട്രിയയിൽ 2006 സെപ്റ്റംബറിൽ ഇതിനായി ഒരു അഭിപ്രായവോട്ടെടുപ്പ് നടക്കുകയുണ്ടായി. ഇതിൽ 97% ജനങ്ങൾ മോൾഡോവയിൽ നിന്ന് സ്വാതന്ത്ര്യം നേടണമെന്നും "ഭാവിയിൽ റഷ്യയുമായി സ്വതന്ത്ര സഹകരണത്തിലേർപ്പെടണമെന്നും" അഭിപ്രായപ്പെട്ടു. ഈ റെഫറണ്ടത്തിന്റെ ഫലം അന്താരാഷ്ട്രതലത്തിൽ അംഗീകരിക്കപ്പെട്ടിട്ടില്ല.
പഴയ കോമൺ‌വെൽത്ത് അസോസിയേറ്റഡ് രാജ്യങ്ങൾ
ബ്രിട്ടൺ, ആറ് വെസ്റ്റ് ഇൻഡീസ് അസോസിയേറ്റഡ് രാജ്യങ്ങൾ എന്നിവർ തമ്മിൽ 1967-ലെ അസോസിയേറ്റഡ് സ്റ്റേറ്റ്‌ഹുഡ് ആക്റ്റ് പ്രകാരം ഒരു ഔപചാരിക സഹകരണം നിലനിന്നിരുന്നു. കരീബിയനിലെ പഴയ ബ്രിട്ടീഷ് കോളനികളായ ആന്റിഗ്വ (1967–1981), ഡൊമിനിക്ക (1967–1978), ഗ്രെനഡ (1967–1974), സെയിന്റ് ക്രിസ്റ്റഫർ-നെവിസ്-ആൻ‌)ഗ്വില്ല (1967–1983), സെയിന്റ് ലൂസിയ (1967–1979), സെയിന്റ് വിൻസെന്റ് (1969–1979) എന്നിവയായിരുന്നു ഈ രാജ്യങ്ങൾ. ഈ സംവിധാനമനുസരിച്ച് എല്ലാ രാജ്യങ്ങൾക്കും തങ്ങളുടെ ഭരണഘടനയ്ക്കുമേൽ പൂർണ്ണാധികാരമുണ്ടായിരുന്നു. അക്യരാഷ്ട്രസംഘടനാ ചാർട്ടർ, പൊതുസഭാപ്രമേയങ്ങൾ എന്നിവയനുസരിച്ച് ഈ രാജ്യങ്ങൾക്ക് പൂർണ്ണ പരമാധികാരമുണ്ടോ എന്ന് ഐക്യരാഷ്ട്രസംഘടന നിർണ്ണയിച്ചിരുന്നില്ല. അസോസിയേറ്റ് രാജ്യമായി കുറച്ചു വർഷങ്ങൾക്കുശേഷം ഈ രാജ്യങ്ങൾ പൂർണ്ണ സ്വാതന്ത്ര്യം ആവശ്യപ്പെടുകയും അത് നൽകപ്പെടുകയുമായിരുന്നു. ആൻഗ്വില്ല സെയിന്റ് കിറ്റ്സ്-നീവസ്-ആൻഗ്വില്ല യൂണിയനിൽ നിലനിന്നുകൊണ്ട് ബ്രിട്ടന്റെ അധീനപ്രദേശമായി തുടരുന്നുണ്ട്.
സുർജിത് സിംഗ് രാന്ധവ
വിദ്യാഭ്യാസം
പഞ്ചാബിലെ ബട്ലയിൽ ജനനം. ഗുരു നാനാക്ക് സ്കൂൾ, ജലാന്ദറിലെ ല്യാൽപുര ഖൽസ കോളേജ് എന്നിവിടങ്ങളിൽ വിദ്യാഭ്യാസം. കോളേജ് വിദ്യാഭ്യാസകാലത്ത് യൂണിവേഴ്സിറ്റി ഹോക്കി ടൂർണമെന്റിൽ കളിച്ചു തുടങ്ങി.